text:
1 JALJA
¿Kawkïrisa Diosat chiqa yatichäwixa?
¿Diosax chiqpachapuniti munaspachïstu?
¿Kunjamas Diosaxa? ¿Sutinïpachati?
¿Jupar jak’achassnati?
UÑJIRÏPACHÄTAWA, wawanakax parlañ yatiqapxi ukhaxa, ¿walpunxay jiskt’asipxixa? Ari nayranakapampi kun uñjasasa maynir uñkatasaxa jiskt’asipxapuniwa akham sasa: “¿Arumanakaxa kawkinkis intixa?”, “¿Kunatsa warawaranakax k’ajani?” jan ukax “¿Khitis jamach’inakaru chhiwiqiñ yatichi?”. Uka jiskt’anakaru jaysañataki wal amuyt’asasa, awispax janiw kun sañjamäkisa. Ukatxa, suma jaysäwisa aka yaqha jiskt’äwiruwa uñtayaspa: “¿Kunatsa?”.
2 Janiw wawanakaki ukham jiskt’asipxirïkiti. Jilsutäxtan ukhasa jiskt’asiskakipuntanwa, inas kawkir puriñatakisa, chijinakar jan jalt’añatakisa jan ukax aliq yatiñatakikisa. Ukampisa walja jaqinakawa yaqhip jiskt’äwinakxa jan jiskt’asxapxiti, wakiskir jiskt’äwinaksa armasxapxarakiwa. Janikiw jaysäwinakapsa thaqxapxiti.
3 Aka libron p’iqiñchäwipata, nayrïri qallta jiskt’anakampita ukat aka jaljan qallta jiskt’anakapampita amuyt’ma. Uka wakiskir jiskt’anakwa maynix jiskt’asispa. Ukampisa, walja jaqinakawa uka jiskt’anakan jaysäwinakapxa jan thaqhapkiti. ¿Kunatsa? ¿Uka jaysäwinakaxa Bibliankpachati? Yaqhipanakatakixa Biblian jaysäwinakapaxa wali ch’amäkaspasa ukhamawa. Yaqhanakasti jan phinq’achayasiñ laykuwa jan jiskt’asipkiti. Uka jiskt’äwinakaxa yupaychäwi irpirinakatakïkaspasa jan ukax yupaychäwin yatichirinakatakïkaspasa ukhamwa yaqhipanakax amuyapxaraki. ¿Kamsasmas jumaxa?
4 Jakañxat jiskt’anakaru jaysäwinakapxa yatiñ munpachätawa. Inas akham jiskt’asirïsta: “¿Kunatakis aka Uraqiru jutpachätanxa? ¿Akakïpachati jakañaxa? ¿Kunjamas Diosaxa?”. Ukanakxata amuyt’añamaxa wakisipuniwa, atiniskaña ukat qhana jaysäwinakxa jikxatañkamawa thaqhäta. Jach’a yatichirit uñt’at Jesucristoxa akham sänwa: “Mayipxam, Diosax churapxätamwa; thaqapxam, jikxatapxarakïtawa; punksa liqt’apxam, jist’aratäpxarakïtawa” sasa (Mateo 7:7).
5 Wakiskir jiskt’anakan jaysäwinakapa jikiñkam ‘thaqaskakïta ukhaxa’, wali askïtapwa yatïta (Proverbios 2:1-5). Inas yaqha jaqinakax kuns sapxirïstma, ukampisa uka jiskt’anakan jaysäwinakapaxa utjiwa ukat jikxatarakismawa. Bibliankiwa, ukat janirakiw ch’amäkiti. Ukat sipansa, kusisiñampi suyt’äwimpi churistu, jichhürunakansa k’uchiki suma jakasiñwa yaticharakistu. Aka mä jiskt’ampi qalltañäni, waljaniw akham jiskt’asipxi.
¿JAN SINTT’ASIRI DIOSÄPACHATI?
6 Walja jaqinakawa ukhamaw sapxixa. Jupatix jiwasanakata llakisispaxa, janiw akhamxa jakasksnati sasaw sapxi. Ch’axwäwinakampi, uñisiñanakampi ukat t’aqhisiñanakampi phuqantat pachanwa jakastanxa. Taqiniwa usunttansa, t’aqhistansa, taqininwa familiaranakasasa jiwaraki. Ukatwa yaqhipanakax akham sapxi: “Diosatï munasistaspaxa, ¿janit qhispiykistaspa taqi aka jan walt’äwinakatxa?” sasa.
7 Ukampisa, yupaychäwinakan walja yatichirinakapaxa, Diosax janis sintt’asirïkaspa ukhamwa jaqinakar amuyayapxi. Amuyt’añäni, kunapachatï chijir puriñax utjki ukhaxa Diosan munañapawa sasaw sapxi. Mä arunxa, Diosasa uka chijinakaru puriykistaspa ukham sapxiwa. Ukampisa, ¿ukax chiqäpachati? ¿Kunsa Bibliax chiqpachapuni yatichi? Uka tuqitxa Santiago 1:13 akham siwa: “Kunapachatix maynix kuna jan wal lurañatakis yant’ata uñjaschi ukaxa, janiw amuyañapäkiti Diosas yant’kaspa ukhamxa. Diosasti janiw kuna jan walimpis yant’kiti, ni khitirus yant’ar puriykarakiti”. Ukhamaxa, taqi jan walt’äwinakatxa Diosax janipuniw juchanïkiti (Job 34:10-12). Jan walinak utjayaskakchisa, jan walinak aliqaki utjayañampi, jan walinakaru puriyañampixa janiw kikpäkiti.
8 Amuyt’añäni, mä yatiñani munasir awkix yuqapampi utapan jakasipxaspa. Ukat yuqax awkir kutkatasisaxa utat sarxañ amtaspa, awkixa janirak jarkt’kaspati. Ukatxa uka yuqaxa jan wali sarnaqasaxa jan walinakaru purt’asispa, ¿awkiw ukhamar puriyix sasmati? Janiwa (Lucas 15:11-13). Ukhamarakiwa, jan wali sarnaqañ amtir jaqinakaruxa Diosax janirakiw jarkt’kiti, ukampisa ukaxa janiw sañ munkiti Diosas jupanakaru uka chijinakar puriykaspa ukhama, jan ukasti jupanakpachaw purt’asisipki. Ukhamaxa uka jan walt’äwinakampi t’aqhisiñata Diosar juchañchañaxa janipuniw walïkaspati.
9 Diosaw yati kunatsa jaqinakaxa jichhakam ukhamaki jan wali sarnaqasipki. Niyakixay wali yatiñani ch’amani Luririsächixa, jupax janiw jiwasar kunsa qhanañchañapäkapunistuti. Ukampis munasiñap laykuwa qhanañchistu. 11 jaljanwa uka tuqitxa juk’ampi yatxatañäni. Ukampisa jupaxa janipuniw jan walt’äwinakarux puriykistaspati. Jan ukasti, Jupaw jan walt’äwinak chhaqtayani, uka suyt’äwi churistu (Isaías 33:2).
10 Ukhamaraki, Diosax qullanawa (Isaías 6:3). Ukax sañ muniwa q’umätapa jan q’añuchatätapa, jan ñanqha amtanïtapa. Ukatwa Juparuxa taqi chuyma atinisiñasaxa, jaqinakaruxa janiw atinisiñjamäkiti, kunattixa awispax jan walinakwa lurapxi. Chiqa chuymani apnaqirinakasa janiw askichapkaspati ñanqha jaqinakan jan wali luräwinakapxa. Ukat sipansa Diosax taqi ch’amaniwa. T’aqhisiyir taqi jan walt’äwinakxa chhaqtayaspawa, ukxa phuqaniwa. Kunapachatix askichkani ukhaxa jan mayampitakiwa uka jan walinakxa chhaqtayxani (Salmo 37:9-11).
¿DIOSAX KUNJAMSA JIKXATASPACHA INA CH’USAT T’AQHISTAN UKHAXA?
11 Akapachana ukat jakäwisana jan walt’äwinak uñjasaxa, ¿Diosax kunjams jikxataspacha? Jupax “aski kankañar muniriwa” sasaw Bibliax yatichi (Salmo 37:28). Kunatix walïki ukat jan walïki ukxa amuyaskapuniwa, taqi kasta ina ch’usat t’aqhisiñanakarusa uñisirakiwa. Bibliax siwa, nayrapachaxa jan walinakampi aka Uraqix phuqantatäkän ukhaxa, “walirak chuymapxa usuyasïna” (Génesis 6:5, 6). Diosaxa pachpakïskiwa (Malaquías 3:6). Jan walinakxa uñisiskakiwa, t’aqhisitanakarusa khuyapayaskakiwa. Bibliax akham sistuwa: “Jupasti jumanakatxa llakisirakiwa” sasa (1 Pedro 5:7).
12 ¿T’aqhistan ukhaxa Diosax chuymap ust’ayaspachaw sasax kunatsa sisna? Ukatakixa, yaqha uñacht’äwi uñjañäni. Jupar uñtasitwa jaqirux luratayna sasaw Bibliax yatichi (Génesis 1:26). Ukhamaxa, suma Diosätapatwa suma jaqirakïtanxa. Sañäni, ¿jaqinakaxa ina ch’usat t’aqhisipxi ukhax sintt’asirïtati? Jumarutix ukanakaxa chuym usuystamxa, Diosarux juk’ampwa chuymapxa usuyi.
13 Jaqinxa munasiñapapuniwa jilankixa. Ukansti Inuqirisjamarakïtanwa, “Diosax munasiñawa” sasaw Bibliax yatichi (1 Juan 4:8). Diosax munasiriwa ukatwa jiwasaxa munasirirakïtanxa. Ina ch’usat t’aqhisiñanakampi jan walt’äwinakampi tukjañataki ch’amanïsma ukhaxa, ¿janit tukjkasma? ¿Janit munasiñamasti uka lurañaru wiytkiristamxa? ¡Jïsa! Ukhamarakiwa, Diosax akapachan jan walt’äwinakxa niyaw chhaqtayani sasax atinisismawa. Aka libron nayrïr janjanakapan Diosan arsutanakapaxa janiw samkanakakïkiti ni inamaya suyt’äwinakakïkisa: Diosax ukham arsuwayi ukat phuqapuniniwa. Ukampisa, uka arsutanakaparu iyawsañatakixa wakisiwa juparu sum uñt’aña.
JUPARU UÑT’ASMA UKWA DIOSAX MUNI
14 ¿Kunsa jumax nayraqat lurtaxa maynimpi uñt’ayasiñatakixa? ¿Sutimxay yatiytaxa? Ukhamaxa, ¿Diosax sutinïpachati? Walja yupaychäwinakax “Dios” jan ukax “Tatitu” sasaw yatichapxi, ukampisa ukanakax janiw sutipäkiti. Sutinchäwinakawa, “rey” jan ukax “presidente” ukanakjama. Diosax walja sutinchäwinakaniwa siw Bibliaxa, ukanakatsti “Dios” jan ukax “Tatitu” satawa. Ukampisa Diosan sutipxa Bibliaw yatichi: Jehová satawa. Salmo 83:18 akham siwa: “Juma sapak [“Jehová sutini”, NM] Diosätam yatipxpan, aka uraqxar juma sapak Alaxpachankirïtam yatipxarakpan”. Bibliamantï uka sutix jan uñstkchi ukhaxa, aka librona juk’ampi yatxatañataki siski ukwa uñxatäta, ukawjanwa qhanañchasiski. Amparampi nayra qillqatanakanxa waranq waranqa kutiw Diosan sutipax uñsti. Ukatwa, Jehová Diosaxa sutipa yatiñama ukat sutipat aytasiñama munixa. Saraksnawa, Jupax khitisa ukwa Diosax Bibliampi yatichätamxa.
15 Dios pachpaw Jehová sutxa uchasi, uka sutisti wali jach’apuniwa. Taqi arsutanakapsa amtanakapsa phuqapuniniwa, uk sañ muni.* Diosan sutipax jan kikpaniwa, uka sutix jupankakipuniwa. Chiqasa, kunayman tuqita jan kikpani Diosawa. Uka tuqit mä qhawqha uñjañäni.
16 Uñjtanwa kamsisa Jehová Diosatxa Salmo 83:18: ‘Aka uraqxar juma sapakiw Alaxpachankirïtaxa’ siwa. Ukhamaraki, jupa sapakiwa “Taqi ch’amani” sataxa. Job 37:23 siwa: “Taqi ch’amani Diosaxa janiw amuyt’añjamäkiti, jupax jach’awa, ch’amani chiqaparakiwa; jupax chiqapawa, janiw khitirus t’aqhisiykarakiti” sasa. “Taqi ch’amani” sutinchaxa, sañ muniwa Jehová Diosax taqi jakirinakat sipansa juk’ampi ch’amanïtapa. Jupjam ch’amanixa janiw khitis utjkiti. 1 Timoteo 1:17 qillqatanxa Jehová Diosaxa “wiñay jach’a Rey” satawa. Ukasti amtayarakistuwa jupa sapaki wiñay wiñay jakirïtapa, uksa tuqitxa jan kikpanirakiwa. Salmo 90:2 akham siwa: “Wiñayatpacha, wiñayatakiw jumax Diosätaxa” sasa. Ukxat amuyañax muspharkañapuniwa.
17 Jupa sapakiwa Luririsaxa, uka tuqitwa jan kikpanirakixa. Apocalipsis 4:11 siwa: “Tata, nanakan Diosaxa, jumax askïtawa jach’añchäwi, gloria, ukhamarak munañanïña katuqañatakixa. Jumaw taqi kuns ina ch’usat lurtaxa, munañamatarakwa taqi kunas jakaskaraki, juman uskutarakiwa”. Kunanakatix utjki ukanakaxa Jehová Luririsan luratawa: angelanakasa, alaxpachat k’ajaniri warawaranakasa, muxsa achunakasa, lamar qutankiri jawiranakankiri challwanakasa, taqi kunasa jupan luratawa.
¿JEHOVÁ DIOSARUX JAK’ACHASISMATI?
18 Wali muspharkañ ukham Diosätap yatisinxa, yaqhipanakaxa axsarapxiwa. Diosax sinti jach’äkaspas jan ukax janis jiwasanakat kuns yatiñ munkaspa, ukham yaqhipanakaxa amuyapxi. ¿Ukham amuyañax waliti? Bibliax janiw ukham yatichkiti, jan ukasti Jehová Diosax “janiw jayankkiti sapaqat jiwasanakatxa” siwa (Hechos 17:27). Ukampisa akham sistuwa: “Diosar jak’achasipxam, jupasti jumanakarux jak’achasirakiniwa” sasa (Santiago 4:8).
19 ¿Kunjamsa Inuqiriru jak’achasisma? Nayraqatxa, jan jaytjamti kunti jichhax yatiqaskta ukxa: Diosatxa taqi kun yatiqaskakma. Jesusax akham sänwa: “Aka wiñay jakañax juma sapa chiqpach Diosar uñt’añanwa utji, ukhamarak Jesucristoru kawkïrirutix jumax khitankta ukaru” sasa (Juan 17:3). Chiqpachansa, kunjamtï Bibliax yatichki, Jehová Diosaru ukat Jesusampiru uñt’añaxa ‘wiñay jakañaru’ apiriwa. “Diosax munasiñawa” ukxa yatiqawayxtanwa (1 Juan 4:16). Jehová Diosaxa suma ukat munkaña walja Dioskankañanakaniwa. Amuyt’añäni, Bibliax siwa, jupaxa “khuyapayasiriraki[wa]. Janiw jank’aki colerasirïkiti, jan ukasti jach’a munasiriwa, ukhamarak chiqaraki” (Éxodo 34:6). ‘Munasiñani, juch pampachiri’ Diosawa (Salmo 86:5). Suma chuymampi suyt’asiriwa (2 Pedro 3:9). Diosax janirakiw jupankirinakarus jaytanukkiti (Salmo 94:14). Biblia liyiskakïtaxa, yatiqätawa kunjamsa Jehová Diosax uka Dioskankañanakapxa uñachayi ukat juk’ampinakwa yatiqarakïta.
20 Chiqpachansa Diosaruxa janiw uñjksnati, kunattix ajayuwa (Juan 1:18; 4:24; 1 Timoteo 1:17). Ukampisa, Bibliaxa qhanañchiwa kunjamas Jupaxa. Salmo qillqirixa Jehová Diosan ‘qhapaq kankañap uñjasmawa’ sasaw säna (Salmo 27:4; Romanos 1:20). Jupat juk’ampi yatiqaskakïtaxa, juk’ampwa uñt’äta, ukatxa juk’ampirakiw juparux munasïta ukat jak’achasirakïta.
21 Juk’at juk’atwa yatiqäta kunatsa Bibliax ch’amañchistu Awkisarjam Diosarux uñjaña (Mateo 6:9). Janiw jakañaki churkistuti, jan ukasti sum jakasiñaswa munaraki, kunjamtï mä suma awkixa wawanakapatakix munki ukhama (Salmo 36:9). Jehová Diosan munasitapäsnawa jan ukax amigopäsnawa sasaw Bibliax yaticharaki (Santiago 2:23). ¡Amuyt’ma, jumaxa taqi kun Inuqiri jach’a Diosan munasitapäsmawa!
22 Bibliat juk’ampi yatiqaskakïta ukhaxa, inasa yaqhipanakaxa yanapt’añ munasaxa jan yatiqxämti sapxiristam askimatakïkaspas ukhama. Mayjt’xaniw sasaw llakisipxaspa, ukatwa ukham sapxiristamxa. Jan khitimpis jarkt’ayasimti, Diosan munasitapäñaxa wali khusapuniwa.
23 Chiqasa, qalltanxa inasa taqpach yatichäwinakxa jan amuyt’kchïtati, yanap mayiñxa janiw axsarätati. Jesusax wawanakjama alt’at chuymanïñaw sasaw säna (Mateo 18:2-4). Wawanakaxa jiskt’asipxapuniwa. Jiskt’anakamaru jaysäwinakapa jikxatañamwa Diosax muni. Diosat wal yatxatañ muniri nayra jaqinakatarakwa Biblianxa parli. Qillqatanakxa wali sum uñakipapxäna ukhamatwa kunatix chiqäki ukxa sumpuni yatiqapxatayna (Hechos 17:11).
24 Biblia uñakipasakipuniwa Jehová Diosarux uñt’sna, Bibliax janiw yaqha libronakjamäkiti. ¿Kunatsa? Payïr jaljanwa uk yatiqañäni.
KUNSA BIBLIAX YATICHI
- Diosaxa jumat llakisipuniwa (1 Pedro 5:7).
- Diosaxa Jehová satawa (Salmo 83:18, NM).
- Jehová Diosaxa jak’achasipxita siwa (Santiago 4:8).
- Jehová Diosaxa munasiri, khuyapayasiri, suma Diosawa (Éxodo 34:6; 1 Juan 4:8, 16).
* Diosan sutipax kun sañs muni ukat kunjams arsuña uka tuqitxa aka libron juk’ampi yatxatañataki siski ukwa uñxatäta.
Yatichäwin jiskt’anakapa
1, 2. ¿Kunatsa jiskt’asiñax wakisipuni?
3. Walja jaqinakaxa, ¿kunatsa wali wakiskiri jiskt’anakan jaysäwinakapxa jan thaqhapki?
4, 5. ¿Kawkïri wali wakiskiri jiskt’asïwinaksa jiskt’asiñasa, ukat kunatsa jaysäwinakap thaqhañasaxa?
6. ¿Kunatsa walja jaqinakaxa Diosax t’aqhisiñanakasat janis yatiñ munkaspa ukham amuyapxi?
7. 1) ¿Kunatsa yupaychäwinakana yatichirinakapaxa Diosax janis sintt’asirïkaspa ukham jaqinakaru amuyayapxi sasax sisna? 2) ¿T’aqhisïwinakasatxa kunsa Bibliax chiqpachapuni yatichi?
8, 9. 1) ¿Jan walinak utjayañampi ukat jan walinakaru puriyañampi jan kikpätapxa kuna amuyt’äwimpisa jumax qhanañcht’asma? 2) ¿Jaqinakan jan wali sarnaqasipkakitapatxa kunatsa Diosar tumpantañax jan walïkaspa?
10. ¿Kunatsa Diosax t’aqhisiyir taqi ñanqha luräwinakwa tukjani sas atinisiñasaxa?
11. 1) ¿Kunjamsa Diosax uñjpacha ina ch’usat t’aqhisiñanakaruxa? 2) ¿Kunjamsa Diosax jikxataspacha t’aqhistan ukhaxa?
12, 13. 1) ¿Kunatsa munasiñanïtanxa, ukat kunjamsa akapachan t’aqhisïwinakana uka munasiñax khuyapt’ayasiñaru wiytistu? 2) ¿Kunatsa Diosaxa niyawa akapachan jan walt’äwinakxa chhaqtayani sas atinisiñasaxa?
14. ¿Kunas Diosan sutipaxa, ukat kunatsa sutipatpuni aytasiñasaxa?
15. ¿Kun sañs muni Jehová sutixa?
16, 17. ¿Jehová Diosatxa kunsa aka sutinchanakax yatichistu: 1) “Taqi ch’amani”? 2) “Wiñay jach’a Reyi”? 3) “Luriri”?
18. ¿Kunatsa yaqhipanakax janiw Diosarux jak’achasksnati sasax sapxi, ukampisa kunsa Bibliax yatichi?
19. 1) ¿Kunjamsa Diosar jak’achasipxsna, ukatxa kunsa katuqañäni? 2) ¿Dioskankañanakatxa kawkïris jumarux wal muspharaytamxa?
20-22. 1) Diosarux janiw uñjktanti, ¿ukampisa Jupar jak’achassnati?, uk qhanañcht’ma. 2) ¿Yaqhipanakaxa yanapt’añ munasaxa kamsas sapxiristam, ukampisa kuna lurañamasa wakisispa?
23, 24. 1) Kuntï yatiqaskta ukatxa, ¿kunatsa jiskt’asiñ jan axsarañämaki? 2) ¿Kunsa payïr jaljanxa yatiqañäni?


c: text/html

text:
CRISTIANJAM JAKAÑATAKI
Cristianjam sarnaqañatak chʼamachasiñäni: Humilde chuymanïña
¿KUNATSA WAKISI?
Humilde chuymanïñajj Jehová Diosamp sum apasiñatakiw yanaptʼistu (Sl 138:6).
Humilde chuymanïñajj mayninakampi sum apasiñatakiw yanaptʼistu (Flp 2:3, 4).
Jachʼa jachʼa tukuñajj jan waliruw puriyistaspa (Pr 16:18; Eze 28:17).
¿KUNSA LURSNA?
Ewjjtʼatajj ukarjam sarnaqañasawa (Sl 141:5; Pr 19:20).
Mayninakar serviñataki jan ukajj yanaptʼañatak jankʼakïñasawa (Mt 20:25-27).
Kun sum luratasata jan ukajj mä luräwi katoqasajja janipuniw jachʼa jachʼa tukuñasäkiti (Ro 12:3).
¿KUNANAKAS JEHOVÁ DIOSAT JITHEQTAYISTASPA? JACHʼA JACHʼA TUKUÑA SAT VIDEO UÑTASAJJ AKA JISKTʼANAKAR QHANAÑCHMA:
Ewjjtʼapjjestu ukhajja, ¿kunjamsa katoqastan, kunsa ukajj jiwasat uñachtʼayi?
Oración lurañajja, ¿kunjamsa humilde chuymanïñatak yanaptʼistu?
¿Kunjamsa humilde chuymanïtas uñachtʼaysna?

robotstxt: allowed

filter: keep


text:
1Take ch’aman Diosasti siwa: “Cunürutejj hornjama naccani uca urojj jac’achasinquiwa, uca urusti take jach’a jach’a tucuri jakenacajja, uqhamaraqui ñankha luriri jakenacasa jichhu t’unaru uñtataw naqhantapjjani. Uca uru purincani ucapachasti take jupanacaw saphitpacha nacsutäpjjani, janiraquiw cunas jupanacatjja jilt’caniti. 2Ucampisa qhitinacatï nayaru ajjsartasa sarnakapcta ucanacataquejj, chekaparu sarnakañajj intir uñtataw khantanini, khanapasti jakenacataquejj khespiyasiñ apanini. Ucatsti jumanacajj cusisiñata jalnakapjjäta cunjämatejj vaca kallunacajj uyut mistusajj jalnakapquejj uqhama. 3Uca uru waquichascta ucanjja, jumanacajj uca juchan sarnaker jakenacarojj mä khelläpcaspas uqhamwa taquichasipjjäta. 4“Jumanacajj amtasipjjamaya cawquïri leyinactï Moisés uywatajjaru Horeb sat kolluna churcta ucanacata. ¡Ucanacasti ewjja arunacänwa, camachi arunacaraquïnwa take Israel marcan phokhañapataqui! 5“Jumanacasti uñjapjjam, nayasti Elías profetaruw qhitanipjjäma janïra Diosan urupa jutquipana, cawquïri urutï wali jach’äni, uqhamarac wali ajjsarcayäni. 6Juparaquiw awquinacampi wawanacampsa sumancthapiyjjani. Janitejj uqhamäcani ucapachasti nayaw jutä, ucatsti take marcpacharuraquiw mutuyaraquï k’ala t’unjasina.”
Copyrighted Material
Learn More


text:
38 sarnaqäwi: 12 uñaqirinaka
AKAN muxsa achunak kallnaqasipki, uk uñtma. Uka uwasax wali jach’awa. Paniniw kalltapxi. Higosa granadasa utjarakiwa. ¿Kawkits apanipxi? Canaanatwa apanipxi. Amtañäni, Abrahamasa, Isaacasa, Jacobusa Canaán uraqinwa nayrax jakasipxäna. Mach’a utjxäna ukhaw Egiptor Jacobux familiapampi sarxapxäna. Niya 216 maraw pasxäna, ukat wasitampiw Canaanar Moisesax israelitanak irpanxäna. Cades sat wasararuwa puripxäna.
Canaananxa jan wali jaqinakaw jakapxäna. Ukatwa Moisesax tunkapayan uñaqirinak akham sas khitäna: ‘Qhawqhanis ukan jakapxi, ukat ukan jakir jaqinakaxa ch’aman jaqinakati janicha uk uñjanipxäta. Ukhamaraki uraqix sum achuriti janicha ukanaka. Ukat achunak apanipxarakïtawa’ sasa.
Ukat uñaqanakax Cadesar kutt’anxapxäna ukhaxa, Moisesar akham sapxänwa: ‘Chiqpachansa uka uraqix wali sumawa’ sasa. Ukat chiqaw sapxañapatakix muxsa achunakwa uñacht’ayapxäna. Ukampis tunkanix akham sapxänwa: ‘Ukan jakir jaqinakax wali ch’aman jach’a jaqinakawa. Uraq aparañ yant’añänixa jiwarayapxistaniwa’ sasa.
Uk ist’asax wal sustjasipxäna. ‘Egiptonsa jiwaraskasäna jan ukax aka wasaransa. Jichhax aka nuwasïwin jiwarañäni, warminakasas wawanakasas katuntatäpxaniwa’ sasaw sapxäna. ‘¡Moisés lanti mä jilïr utt’ayasiñäni, ukat Egiptor kutt’xapxañäni!’ sapxänwa.
Ukat Josué, Caleb sat tatanakax Jehová Diosaruw atinisipxäna. Ukat jan ukham parlapxañapatakix akham sapxänwa: ‘Jan axsarapxamti. Jehová Diosax jiwasampiwa. Janiw ch’amäkanit uka uraqir mantañaxa’ sasa. Ukat janiw ist’apkänti. Antisansa Josué ukat Caleb tatanakaruw jiwayañ munapxäna.
Uk uñjasax Jehová Diosax wal colert’asïna, ukatwa Moisesarux akham säna: ‘20 maranit jila maraninakaxa janiw khitis Canaanar mantkaniti. Egiptot apsuniñatak walja milagronak lurta ukanak uñjkasas janiw jichhakamas atinisipkituti. Jichhax 40 maraw aka wasaran uka jaqinak jiwañapkam sarnaqapxani. Josué ukat Caleb tatanakakiw Canaán uraqir mantapxani’ sasa.
Números 13:1-33; 14:1-38.
Jiskt’äwinaka
- ¿Aka uwas alixa kunjamakis jumatakixa? ¿Kawkitsa apanipxäna?
- ¿Kunatsa Canaanar 12 uñaqanak Moisesax khitäna?
- ¿Kutt’anxasaxa uka uñaqirinakatxa tunkanix kamsapxänsa?
- ¿Jehová Diosar atinisitapxa kunjamsa paninix uñacht’ayäna, ukat kamsatapxänsa?
- ¿Kunatsa Jehová Diosax wal colerasïna, ukat kamsänsa Moisesaruxa?
Yaqha jiskt’äwinakampi
- Liyt’añamawa Números 13:1-33.
¿Canaanan uñaqir sarapxañapatakix khitinakarus ajllisïna, ukat kunsa uñjanipxañapäna? (Núm. 13:2, 3, 18-20.)
¿Josué tatampi Caleb tatampix kunatsa jan mayninakjamäpkänxa, ukat kuns ukax yatichistu? (Núm. 13:28-30; Mat. 17:20; 2 Cor. 5:7.)
- Liyt’añamawa Números 14:1-38.
Janiw Jehová Diosan utt’ayat irpirinak contrax parlañasäkiti, ¿uka tuqit kuna iwxarusa ist’añasa? (Núm. 14:2, 3, 27; Mat. 25:40, 45; 1 Cor. 10:10.)
Jehová Diosax sapa maynitwa llakiski, ¿kunjamsa Números 14:24 jisk’a t’aqax uk uñacht’ayi? (1 Rey. 19:18; Pro. 15:3.)


text:
2 YATICHÄWI
Rebecajj Jehová Diosaruw kusisiyañ munäna
Rebeca sat warmejj Jehová Diosaruw wal munasïna. Isaac sat esposopas ukhamarakiw Diosar munasïna. Kunjamsa Rebecajj esposopar uñtʼäna ukat kun lurasas Diosar kusisiyäna, ukwa aka yatichäwin yatjjatañäni.
Isaacan tatapajj Abraham satänwa, mamapasti Sara satarakïnwa. Jupanakajj Canaán markanwa jakapjjäna. Uka markankirinakajj janiw Jehová Diosar yupaychapkänti. Ukatwa Abrahamajj Diosar yupaychir mä warmi Isaacatak thaqharapïna. Ukatwa familiaranakapajj jakapkäna uka markaru mä uywatapar khitäna (inas Eliezer sat uywatapar khitchïna). Uka markasti Harán satänwa.
Eliezer chachajja, manqʼañanaka ukat suma regalonakwa 10 camellonakar khumuntäna, ukat ukanak irptʼataw Abrahaman yaqha uywatanakapampejj Harán markar wali jay sarapjjäna. Ukampis ¿kunjamsa Isaacatak mä esposa ajllisapäna? Harán markankirinakajj phujutwa um waysusir sarapjjerïna, uk sumwa Eliezer chachajj yatïna. Ukatwa Harán markar purisajj mä phujur puripjjäna. Ukat Jehová Diosaruw akham mayisïna: “Kawkïr tawaqotejj um mayitajja, ‘akajj umtʼaskakim, camellonakamarus umartʼayarakï’ sitani uka tawaqöniw Jumajj Isaacatak ajllkta uka warmejja” sasa.
Ukhamaruw Rebecajj phujur purinïna. Jupajj wali suma uñnaqtʼani tawaqönwa siw Bibliajja. Kunapachatï Eliezer chachajj “um wajjtʼita” sasin Rebecar säna ukhajja, Rebecajj akham sänwa: “Akajj umtʼaskakim, ukat camellonakamarus umartʼayarakï” sasa. Camellonakajj walja um umirïpjjewa, ukhamajj walja kutiw Rebecajj phujut um wayspachäna. 6 janan utjki uka foto uñjjattʼam. ¿Kunsa Rebecajj luraski?... Jehová Diosajj mayisitapar istʼatapatjja, Eliezer chachajj wal muspharäna.
Eliezer chachajj Rebecar suma regalonakwa churäna. Rebecasti, Eliezer chachampiru ukat mayni uywatanakampiruw utapar irparakïna, kawkhantï familiapajj jakäna ukaru. Eliezer chachajja, kunatsa Abrahamajj Harán markar khitäna ukat kunjamsa Diosajj mayisitapar istʼäna ukwa jupanakar qhanañchäna. Uk istʼasajj Rebecan familiapajj wal kusisïna ukat Isaacamp casarasiñapsa munapjjarakïnwa.
Rebecajj Eliezer chachampiw Canaán markar saräna, ukat ukanwa Isaacamp casarasïna
¿Rebecajj Isaacamp casarasiñ munpachänti?... Jehová Diosaw Eliezer chachar khitäna, uk sum Rebecajj yatïna. Ukatwa “¿Isaacamp casarasir sarasmati?” sasin jisktʼatajja, “jïsa” sasin Rebecajj säna. Ukhamajj Eliezer chachampiw Rebecajj Canaán markar saräna ukat ukanwa Isaacamp casarasïna.
Rebecajj Jehová Diosar istʼapunirïnwa, ukatwa Diosajj jupar wal yanaptʼäna. Ukat tiempompejja, Rebecan familiapatwa Jesusajj nasïna. Jumatï Rebecjama Jehová Diosar istʼäta ukhajja, ukhamarakiw Jupajj wal yanaptʼätam.
BIBLIAT LIYTʼAÑÄNI
Génesis 12:4, 5; 24:1-58, 67


text:
1Uca urunacansti, Bautisiri Juanajj Judea wasararuw jutäna Diosan arunacap parlasa. 2Saraquïnwa: “¡Take jan wali luratanacamatjja arrepientisipjjam, Diosan reinopaw jac’ancjje!” sasa. 3Uca Juanatsti Isaías profetajj aqhamwa khanañcharaquïna: “Mayni jaken arupaw wasaran wali jach’ata ist’asi: ‘Tatitun thaquipa asquichapjjam; uca thacsti chekaptayapjjaraquim’ ” sasa. 4Uca Juanan isipasti camello t’awrat luratänwa, cinturonapasti mä lip’ichit lurataraquïnwa, t’ijut’ijunacwa mank’erïna, uqhamarac montenquir misq’inacampi. 5Jupan ucarusti jutapjjaraquïnwa Jerusalenata arunacap ist’añataqui, take Judea tokenacatpacha, uqhamarac Jordán jawir jac’anquirinacasa. 6Jupanacan juchanacapat arsusitapatsti, Juanajj Jordán jawiranwa jupanacar bautisäna. 7Cunapachatejj Bautisiri Juanajj uñjcäna fariseonacaru, uqhamarac saduceonacarusa ucqhajj sänwa: “¡Jumanacajj catari casta jakenacäpjjtawa! ¿Qhitiraqui jumanacarusti yatichapjjtamsti Diosan jach’a colerasiñapat jaltañsti? 8Jichhasti jumanacajj sumay sarnakapjjam, arrepientisipjjatamatsti asqui luräwinac uñacht’ayapjjaraquim. 9Janiraqui jumanacajj ‘Abrahaman wawanacapäpjjtwa’ sapjjamti, Diosasti aca kalanacatsa Abrahaman wawanacapjj sartayaspawa. 10Ucampis sapjjaracsmawa, niyawa hachajja kokanaca saphitpach phat’arañatakejja uscuta, jan cuna achu churiri kokasti phat’anucutawa, ucatsti ninaru phichantataraquiwa. 11Nayasti chekpachansa umampiw bautisapjjsma, jumanacar arrepientisir uñjasina, ucampis qhititejj nayat khepajja jutcani ucajj Kollan Ajayumpi, ninampiraquiw bautisapjjätam. Jupapï nayat sipan juc’ampi ch’amanejja, nayasti jupan wisqhup apañataquis janiw asquïcti. 12Niyaw jupan amparapanqui trigompi, jipimpi jaljañ wayrachirejja. Jaljasinsti trigorojja imaraquiniwa, jipsti jan jiwquir ninaruw phichantaraquini” sasa. 13Ucapachasti Jesusajj Galilea toket jutasinwa Jordán jawirarojj purïna, cawquinccäntejj Bautisiri Juanajj ucqharu, bautisayasiñataqui. 14Bautisiri Juanasti janiw Jesusarojj bautisañ muncänti, ucatwa säna: --Jumaw nayarojj bautisañamajja, ¿jichhasti nayamp bautisayasirit jumajj juttajja? --sasa. 15Jesusasti ucjjarojj saraquïnwa: --Jichhajj uqhamaquïpsama, waquisiw Diosan munañap phokhañasajja --sasa. Ucatwa Juanajj Jesusar bautisäna. 16Cunapachatejj Jesusajj bautisatäjjän ucqhajja, umatwa mistunjjäna, ucatsti mayacwa alajjpachajj jist’artäna, Jesusasti uñjaraquïnwa Kollan Ajayurojj palomar uñtat jupjjar sarakasinquiri. 17Alajjpachatsti ist’asiraquïnwa mä aru aqham siri: “Acawa munat Wawajjajja, cawquïrirutejj nayajj ajllista ucajja” sasa.
Copyrighted Material
Learn More


text:
Diosan apayanit suma yatiyäwinaka
¿Kunas Diosan apayanit suma yatiyäwinakajja? ¿Kunatsa ukar confiysna? Aka folletow uka jisktʼanakar qhanañchtʼätam.
¿Kunjamsa aka folletojj yanaptʼiristamjja?
Diosan Arupata, mä arunjja, Bibliat sum yatjjatañatakejj aka folletow yanaptʼätam. Ukat Bibliaman textonak thaqtañatakis sapa tʼaqa tukuyapanwa utjaraki.
¿Kuna suma yatiyäwinakas jiwasatak utji?
¿Kuna suma yatiyäwinakas jiwasatak utji? ¿Kunatsa uka yatiyäwinakajj wali wakiskirejja? ¿Kun lurañasasa? Taqe ukanak yatjjatam.
¿Khitis Diosajja?
¿Diosajj sutinïpachati ukat jiwasanakat llakispachati?
¿Biblian suma yatiyäwinakapajj Diosatpunt jutpacha?
Bibliajj taqe kuns cheq parli sasajj ¿kunatsa sissna?
¿Khitis Jesucristojja?
¿Kunas mä qhespiyäwejja? Ukat ¿jichhürunakan kunsa Jesusajj luraski? Taqe ukanak yatjjatam.
¿Kunas Diosan amtapajj aka Oraqetakejja?
Kuna amtampis Diosajj Oraq luräna, kunapachas t’aqhesiñanakajj tukusjjpachani, kunjamsa Oraqejj mä paraisor tukuyatäni ukat khitinakas ukan jakasipjjani ukjja, Bibliaw sum qhanañchi.
¿Jiwatanakatakejj mä suyt’äwejj utjiti?
Maynejj jiwjje ukhajja, ¿kunas paspacha? Jiwat amigonakasampi ukat familiaranakasampi ¿mayamp jikissnati?
¿Kunas Diosan Reinopajja?
¿Diosan Reinopanjj khitis apnaqani, ukat kunsa jutïrin lurani?
¿Kunatsa Diosajj jan walinaka, tʼaqhesiñanaka jan tukjpacha?
¿Kunjamsa jan walinak qalltawayi? ¿Kunatsa Diosajj jan jankʼak tukjpacha? ¿Tʼaqhesiñanakajj tukusjjpachäniti?
¿Kunjamsa familianakajj kusisit jakasipjjaspa?
Familianakajj kusisita jakasipjjaspa ukwa Jehová Diosajj muni. Ukat casaratanakatakisa, awk taykanakatakisa ukat wawanakatakis kuna ewjjtʼanakas utji uk yatjjatam.
¿Kawkïrisa cheqa yupaychäwejj uk kunjamsa yatsna?
¿Mä cheqa religionakit utjpacha? Uk yatiñatakejja, Jesusajj kamsänsa uka phesqa toqet yatjjatam.
¿Kunjamsa Diosan Leyinakapajj yanaptʼistu?
Kunatsa Diosan yanapap muntanjja, ukat Jesusajj kuna pä Leyinakats qhanañchäna uk yatjjatam.
¿Kunjamsa Diosar jak’achassna?
¿Taqe oracionanakti Diosajj istʼpacha? ¿Kunjamsa mayisiñasa? Ukat Diosar jakʼachasiñatakejj ¿kunanakampis lursna? Ukanak yatjjatam.
¿Kunas yaqha religionanakampejj pasani?
Mä urojj taqe religionanakajj cheqpach Diosar yupaychapjjpachäniti.
¿Kunatsa Diosajj mä marka ajllisiwayi?
Kunatsa ukat kunjamsa Diosar servirinakapajj wakichtʼasipjjañapa uk Bibliaw sum qhanañchi.
¿Kunatsa Bibliat yatjjataskakiñama?
Diosata ukat Arupat yateqatamjja, ¿kunjamsa yaqhanakar yanaptʼaspa? ¿Kunjamsa Diosamp sum apasisma?


text:
4 YATICHÄWI
Jupajj tataparusa Jehová Diosarusa wal kusisiyäna
¿Aka jiskʼa imillajj khitïpachasa?... Tatapajj Jefté satänwa. Janiw uka jiskʼa imillan sutipajj Biblian uñstkiti. Ukampis jupan luratanakapajj tataparusa Jehová Diosarusa wal kusisiyäna. Jichhajj uka jiskʼa imillampita tatapampita jukʼamp yateqañäni.
Jefté chachajj suma jaqënwa. Ukat phuchaparu Jehová Diosat yatichañatakis tiemp apstʼasirïnwa. Suma pʼeqtʼiri ukat wali chʼamani jaqerakïnwa. Ukatwa israelitanakajj enemigonakapar atipjañatakejj jupar mayipjjäna.
Jefté chachajj nuwasïwin atipjañatakejj Diosaruw wal mayisïna. Juramentompiw akham arsüna: “Utar kuttʼä ukhajja, khititï utajat nayar katoqer nayraqat mistunkani, ukajj Jumar katuyatäniwa” sasa. ¿Kunsa ukampejj sañ munäna? “Uka jaqejj jiwañapkamaw tabernaculon trabajini ukat jakarakini” sañwa munäna. Jaqenakajj ukaruw Jehová Diosar yupaychir sarapjjerïna. ¿Jefté chachajj uka nuwasïwin atipjpachänti? ¡Jïsa! Ukat ¿khitis utapat katoqer nayraqat mistunpachäna?...
¡Phuchapaw mistunïna! Jefté chachajj mä sapa phuchanikïnwa. Amtañäni, “nayraqat mistunkani ukajj Jumar katuyatäniwa” sasarakis Jefté chachajj Jehová Diosar sänjjä, jichhajj jayaruw phuchapajj sarjjañapäna. Ukatwa awkipajj wal llakisïna. Phuchapasti, akham sasaw jupar säna: “Kuntï Diosarojj arskta ukjja, phoqañamawa” sasa.
Qalltanjja, phuchapajj llakisirakïnwa. Tabernaculon jakasajja janiw casarasiñapäkänti ni wawanïñapäkänsa. Ukhampachasa, kuntï awkipajj arskatayna ukwa phoqañ munäna. Ukaw jupatakejj casarasiñatsa wawanïñatsa jukʼamp wakiskirïna. Ukatwa tabernaculor sarjjäna, ukansti jiwañapkamaw jakarakïna.
¿Jehová Diosasa Jefté tatapas ukham luratapat kusisipjjpachänti?... ¡Jïsa! Jumajj Jefté chachan phuchapat yateqasirakismawa. Jumatï Jehová Diosar istʼäta ukat munasirakïta ukhajja, tatamarusa, mamamarusa Jehová Diosarusa wal kusisiyäta.
BIBLIAT LIYTʼAÑÄNI
Deuteronomio 6:4-6
Jueces 11:30-40


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Qhepa urunakanjja jan wali tiemponakaw utjani (1-7)
-
Pablot yateqasis wali amuyumpi sarnaqaña (8-13)
-
Kunanaktï jumajj yateqkta ukanak arkaskakim (14-17)
3 Jumajj yatiñamarakiwa, qhepa urunakanjja chʼama tukuña jan wali tiemponakaw utjani.
2 Jaqenakajj akhamäpjjaniwa: jupanak pachpa munasirinaka, qollqe añcha munirinaka, jachʼa jachʼa tukurinaka, pʼeqe waytat sarnaqerinaka, Dios contra jaqe contra jan wal parlirinaka, awkiparus taykaparus jan istʼirinaka, jan yuspärasirinaka, jaqe masipar jaytanukurinaka,
3 jan munasirinaka, jan kuna acuerdorus mantañ munirinaka, kʼarintirinaka, munañapampi apnaqayasirinaka, qhorunaka, kunatï walïki uk uñisirinaka,
4 amigonakaparus jan wal luririnaka, jan amuytʼañ munirinaka, jachʼañchasirinaka, Diosar munasiñat sipansa pachpa munañapak thaqerinaka,
5 Dios chuymäpkaspas ukham tukurinaka, janirak ukarjam sarnaqerinaka. Jupanakat jumajj jitheqtjjam.
6 Ukham jaqenak taypitwa engañjir jaqenakajj sartapjje, jan amuykañakiw utanakarus mantapjje, ukatjja taqe kun creyiri, jucharara, kunayman munañanakampi apayasir warminakaruw engañjapjje,
7 jupanakajj sapa kutiw yatjjatasipki, ukampis janipuniw kunatï cheqäki uk sum uñtʼañ puedepkiti.
8 Kunjamtï Janes, Jambres jaqenakajj Moisés contra saytʼasipkänjja, ukhamarakiw uka jaqenakajj kunatï cheqäki uka contra saytʼasipjje. Jupanakan amuyunakapajj qʼala mayjtʼayatawa, kuna yatichäwinakarutï creyktan ukarjam jan sarnaqapjjatap laykojja janiw Diosan suma uñjatäpkiti.
9 Jupanakajj janiw nayrar sartapkaniti, antisas kunjamtï Janes, Jambres jaqenakampi paskänjja, ukhamarakiw taqenejj jan amuytʼasirïpjjatap qhan amuyapjjani.
10 Jumajj wali amuyumpiw yatichäwinakaj arkasktajja, sarnaqäwinakajsa, amtäwinakajsa, Diosar confiyatajsa, paciencianïtajsa, munasirïtajsa, aguantatajsa wali amuyumpirakiw arkasktajja.
11 Kunjams nayajj Antioquía, Iconio, Listra uka markanakan jan waltʼayañatak arknaqata, tʼaqesiyata uñjasiyäta uksa sum yatiraktajja. Nayajj taqe uka tʼaqesiñanakwa aguantawayta, ukampis Tatituw taqe ukanakat salvitu.
12 Taqe khitinakatejj Cristo Jesusan arkiripjam jakañsa Dios chuym jakañsa munapki ukanakajja, jan waltʼayañatak arknaqataw uñjasipjjarakini.
13 Ukampis jan wali jaqenakasa engañjir jaqenakasa jan walit jukʼampi jan waliruw sarapjjani, yaqhanakar engañjasa jupanakas engañjayasisa.
14 Kunanaktï jumajj yateqkta, taqe chuymas creykarakta ukanakjja arkaskakim, khitinakatsa jumajj ukanak yateqta uksa sum yatisktajja.
15 Jumajj wawatpachaw sagrado qellqatanak uñtʼtajja, ukanakaw jumarojj yatiñan jaqer tukuyätam, ukhamat Cristo Jesusar confiyatamatjja salvasiñamataki.
16 Taqpach Qellqatajj Diosan amuytʼayatawa, sumarakiw yatichañataki, cheqañchañataki, kunatejj jan walïki ukanak askichañataki ukhamarak cheqapar sarnaqañ yatichañatakisa,
17 ukhamat Diosan serviripajj suma yatjjatatäñapataki, taqe suma luräwinak lurañatakis suma wakichtʼatäñapataki.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
2 Timoteo 3
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
72 sarnaqäwi: Diosax Ezequiasaruw yanapt’i
¿KUNATSA aka jaqix Jehová Diosar mayisiskpacha uk yattati? ¿Kunatsa altar nayraqatar aka qillqatanaka uchpacha? Aka tatax Ezequías satawa. Aynachankir pä tribun apnaqiripawa. Jan walt’äwinakan uñjasi. ¿Kunatsa?
Kunattix alayankir 10 triburux Asiria soldadonakaw atipjapxatayna. Uksankir israelitanakax jan wali jaqinakäpxapunïnwa ukat Jehová Diosax jan jark’aqkänti. Jichhax pä tribu contrarakiw Asiria soldadonakax jutapxäna.
Asiria apnaqiriw Ezequiasar carta apayanïna. Uka qillqatanakwa Ezequiasax Diosan nayraqatapar uchaski. Uka qillqatanakanxa Jehová Dios contraw parläna, ukat Ezequiasarux atipjayasxakim sänwa. Ukatwa Ezequiasax akham mayisïna: ‘Jehová Dios tata, Asiria apnaqirit qhispiyapxita. Ukhamat taqi markanakax yatipxani juma sapaki Diosätama’ sasa. ¿Jehová Diosax ist’pachänti?
Ezequiasax suma apnaqirïnwa. Janiw 10 tribu apnaqirinakjamäkänti, ni jan wali Acaz awkipjamäkänsa. Jupax Jehová Diosan taqpach arunakapwa sum ist’äna. Ukatwa, mayisiñ tukuyxäna ukhaxa, Isaías profetax Jehová Diosan arunakap akham sas apayanïna: ‘Asiria apnaqirixa janiw Jerusalenar mantankaniti. Janiw ni soldadonakapasa jak’achasinipkaniti. Ni mä flechsa flecht’anipkaniti aka marka contraxa’ sasa.
Aka manqha uñtma. ¿Khitinakäpachas aka jiwarat soldadonakax uk yattati? Asirionakawa. Jehová Diosaw mä angelap khitanïna, mä arumakiw uka angelax 185.000 Asiriankir soldadonak jiwarayäna. Ukatwa, Asiria apnaqirix t’ijtxäna.
Ukhamatwa pä tribux qhispïna, ukat mä qhawqha tiempox suman utjasxapxäna. Ukat Ezequiasan jiwatapatxa, Manasés yuqapaw apnaqirit utt’ayatäxäna. Manasesampi Amón yuqapampixa qhuru ñanqha apnaqirinakäpxänwa. Ukatwa wasitampi markax jan walinakampi nuwasiñanakampix phuqantxäna. Ukat kunapachatï Amonan yanapirinakapax Amonar jiwayxapxän ukhaxa, Josías yuqapaw pä tribun apnaqiripjam utt’ayatäxäna.
2 Reyes 18:1-36; 19:1-37; 21:1-25.
Jiskt’äwinaka
- ¿Khitis aka jaqixa, ukat kunatsa jan walt’añankiw sistanxa?
- ¿Diosan nayraqatapar uchaski uka qillqatanakax kunasa, ukat kamsasas Diosar mayisïna?
- ¿Ezequiasax kunjam apnaqirïnsa, ukat Isaías profetampix kuna yatiyäwsa Jehová Diosax apayäna?
- Kunjamtï akan uñjaskixa, ¿Asiria soldadonakar Jehová Diosan angelapax kamachänsa?
- Pä tribux sumansa utjasxapxchïnxa, ¿Ezequiasan jiwatapatxa kamachxarakïnsa?
Yaqha jiskt’äwinakampi
- Liyt’añamawa 2 Reyes 18:1-36.
¿Asiria apnaqirin mä jilïr oficialapax kunjamsa israelitanakar aynacht’ayañ munäna? (2 Rey. 18:19, 21; Éxo. 5:2; Sal. 64:3.)
¿Ezequiasat yatiqasisaxa uñisirinakarux Jehová Diosan Qhanañchirinakapaxa kunjamsa saykatapxi? (2 Rey. 18:36; Sal. 39:1; Pro. 26:4; 2 Tim. 2:24.)
- Liyt’añamawa 2 Reyes 19:1-37.
Jan walt’äw tiemponakanxa, ¿kunjamsa Ezequiasat Jehová Diosan markapax jichhürunakan yatiqasi? (2 Rey. 19:1, 2; Pro. 3:5, 6; Heb. 10:24, 25; Sant. 5:14, 15.)
Senaquerib sat apnaqirixa, ¿kuna kimsa jan walt’äwirus purt’asïna, ukat khitirus ukham pasarakini? (2 Rey. 19:32, 35, 37; Apo. 20:2, 3.)
- Liyt’añamawa 2 Reyes 21:1-6, 16.
¿Kunatsa Jerusalén apnaqirinakatxa Manasés sat apnaqiriw sinti qhuru apnaqirïna sasispaxa? (2 Cró. 33:4-6, 9.)


text:
"Cunjamatejj acapachanjja take cunas sarañaparu sari, uqhamaraquiw ajayun leyinacajj utji, Diosan jac'apancañasataqui.
1. MAY ïR LEY DIOSAJJ MUNTAMWA; UCATWA MN SUMA THAQUI WAQUICHI JACÑAMATAQUI.
(Aca folleton Bibliata uchatáqui ucanacasti, waquischi ucapachajja Bibliat leet'atไñapawa).
DIOSAN MUNASIÑAPA:
"Diosajj aca mundor wal munatap laycuw mä sapa Yokapar qhitani, take qhitinacatejj Jupar creepqui ucanacajj jan chhakhañapataqui, jan ucasti wiñay jacañanïñapataqui" (S. Juan 3.16)
DIOSAN AMTÄWIPA:
(Cristojj siwa:) "Nayajj juttwa jacañanïpjjañamataqui, uqhamarac jilarquir jacañanïpjjañamataquiraqui" (Uca jacañasti phokhata, uqhamarac mä sapa ampañaniraqui). (S. Juan 10:10).
Ucampis walja jakenacaw jan uca suma jacañ jicjjatapquiti.
¿Cunatraqui jan jicjjatapjjapacha?
2. PAYïR LEY
JAKEJJ JUCHARARAWA, DIOSATSA JAYANWA UÑJASI, UCATWA DIOSAN MUNASIÑAPA, AMTÄWIPSA JUPA PACH PATAC JAN UÑT'CASPATI.
JAKEJJ JUCHARARAWA:
Jakejj uchatawa Diosamp sumancañasataqui. Ucatsipan jakejj ampañaparjam luratap laycojja, jucha lurañ thacwa ajllisi. Ucatwa Diosamp sumancañapajj t'akjata. Amtañarjama sarnakañasti juc'a lurañansa, walja lurañansa Bibliajj khananchiwa juchätapa.
"Ucatsti jaken jucha lurapjjatap laycusti Diosampejj janiw catokatäpquiti" (Romanos 3:23) "Maynitejj Diosan Take leyipar phokechi ucajja, ucampis mä mandamientoru jan phokccli ucajja, takpach mandamientona--catwa juchanchata". (Santiago 2:10).
JAKEJJA DIOSATJJA JITHEKATAWA:
"Juchan pagopasti jiwañaquiwa... (Romanos 6:23)
Diosat jithekatatjja acanacaw utji: llaquisiñanaca, colerasiñanaca, uqhamarac jan cuna amtäwini jacaña. Ucjjarusti jan wali lurañanacaw utjaraqui: jake jiwayaña, adulterio juchan sarnakaña, lunthatasiña, c'arisiña, yakhanacampi. Diosajj santowa, jakesti jucharara. Uca laycusti mä jach'a abismjamaw jalji. Jakesti quicpa luräwipampiw Diosarusa, suma jacañsa jicjjatañ muni ch'amap toke, uqhamarac cunay-man religionanac toke, jaken amuyt'anacap tokeraqui, yakhanacampi.
Quimsïr leyïqui ucaw jiwasar aca toket sum amuyt'ayistaspa,
3. QUIMSïR LEY
JESUCRISTO SAPA TOKEQUIW JAKEJJ DIOSAR JAC'ACHIASISPA.
JUPANACWA DIOSAN MUNASIÑAPA, SUMA THAQUIPSA JICJJATASPA.
CRISTOW JIWASANAC LANTI JIWAWAYI:
"Ucampis Diosajj munasiñapwa uñacht'ayistu, cunapachatejj ji wasanacajj juchanïscäyätan ucapachaw Cristojj jiwasanac laycu jiwawayi" (Romanos 5:8)
"Cristo quipcaraquiw juchanacas laycojj t'akhesiwayejj jan mayampitaqui. Jupajj asqui jak๋nwa, ucampis jiwasan jan walïtas laycuw t'akhesiwayejja, jiwasar Diosar irpañataqui..." (I Pedro 3:18)
CRISTO SAPAQUIW THAQUEJJA:
"Jesusajj saraquiwa: Nayätwa thaquejja, chekasa, jacañasa. Na ya tokequiw Awquin ucar puriñajj utji" (S. Juan 14:6)
Diosajj passuniwa uca jach'a abismojj jiwasampi Jupampi Jaljquistäna uca, Jesucristo Yokapa toke jiwasanac lanti cruzan jiwatapampi.
Janiw aca leyinacacti uñt'añasäquejja, ni alek iyawsañaquisa...
4. PUSïR LEY
SAPA MAYNIW JESUCRISTORU TATITUSATA, KHESPIYIRISATA-
CATOKAÑASA, UQHAM TOKETACWA UÑT'SNA, YATIRACSNA DIOSAN MUNASIÑAPA, UQHAMARAC DIOSAN AMTÄWIPA JIWASAN
JACAÑASATAQUI.
CRISTOROJJ CATOKAÑASAWA:
"Ucampis Jupar catokapqui iyawsapcaraqui ucanacarusti, muna ñanïñwa churi Diosan wawanacapa tucupjjañapataqui" (S. Juan 1:12) Cristor catokañasti ajay token naciñawa (S. Juan 3:1-8)
CRISTOROJJ IYAWSAÑ TCKEW CATOKAÑA:
"Diosan munasiñapatwa jumanacajj khespiyatäpjjtajja iyaw'sañ laycu. Acasti janiw jumanacan laräwinacamäquiti, jan ucasti Diosaw jumanacaru churapjjtam. Janiraquiw cuna luräw tok๋quisa, uqhamat jan qhitis jach'achasiscañapataqui" (Efesios 2:8,9)
CRISTOROJJ CATOKTANWA JUPAN JIWASAR INVITATAP TOKE
(Cristojj jumarojj invittamwa) "Acajjay Nayajj puncuncasctwa, lek'escaractwa. Maynitejj arojj ist'asin jist'aritanejja, Nayajj jupan ucaruw mantä..." (Apocalipsis 3:20) Cristor Catokañasti Diosar Cutcatjjañawa, Cristor confiasisa Jupajj jacañasar mantasinjja juchanacas perdonañapataqui, uqhamarac Jupajj munañaparjam jiwasanacar apnakañapataqui. Janiw alek patjja chuymampi iyawsaña yatiñäquiti, jan ucasti chuyma mankhetawa.
Aca pä toketsti amuyt'añäniwa pä casta jacäwinacata:
¿Cawquïris juman jacäwimataquejj walïspajja?
JUMAJJ JICHPACHAW CATOKASMA ORACION TOKE.
(Oraci๓n Sañ muni Diosampi parlaña)
Diosajj chuymamjja uñt'iwa ucatsti janiw ancha munquiti juman arunacamjja, jan ucasti cunjamas chuymamajja ucwa muni. Waquisispawa aca aynachancqui uca oracionar uñtatjama oraci๓n luraña.
"Tatit Jesucristo nayajj munsmawa. Nayajj chuymajjwa jist'arsma, ucatsti catokcsmawa nayan Khespiyir Tatitojjata. Yuspagarsmawa jucha-Jumajj munañarmar tucuyasjjeta"
Aca oraci๓njja ¿chuymaman munañaparjamati arstajja?
Uqhamächi ucajja, aca oraci๓n jichpach luram, ucatsti Cristojj jacañamaruw jutani, cunjamatï Jupajj arsuwayqui uqhamaru phokhasina.
CUNJAMATSA YATISMA CRTSTOJJ CHEKPACHANA JUMAN JACATAPJJA:
¿Jumajj Cristorojj invittajjaya chuymamar jutjjañapataquejja? Criston arsutaparjama Apocalipsis 3:20 ucanjja Cristojj ¿chuymamanquiti janicha? Jupajj arsünwa chuymamar mantaña. ¿Jupajj engañiristamti? ¿Cunjamatsa jumajj yatisisma Diosajj oracionamar contestatapjja? (Dios pachpan phokherïtapana, uqhamarac arunacapana).
BIBLIANJJA JICJJATASIWA WIÑAY JACAÑ CATOKANA, QHITINACATEJJ CRISTOR CATOKAPQUI UCANACANA:
"Aca khananchäwejja, Diosajj wiñay jacañ churistu ucawa: aca wiñay jacañasti Yokapanquiwa. Qhititejj Diosan Yokaparojj catokqui ucajja wiñay jacañaniwa (jichpacha); ucampis qhititejj Diosan Yokapar jan catokqui ucajj janiw wiñay jacañanïquiti. Acjja kellkanipjjsmawa Diosan Yokapar creepcta ucanacaru, wiñay jacañanïpjjatam yatipjjañamataqui".
AQHAMANAC LURASINWA MÄ CRISTIANOJJ JILTASPAJJA
Ajay token jiltañasti Cristor confiasiñanwa utji.
"Qhititejj Diosampi catokatäqui ucajja iyawsañ tokew jacani" (Gálatas 3:11). Iyawsañampi jacañanwa ch'amanchätam juc'ampi sapa cuti Diosar confiasiña, take cunana jacañamana. Acana--cay luram:
Sapüru Diosampejj oracionaman parlasim (S. Juan 15:7)
Sapüruraqui Biblia leesina estudiam (Hechos 17:11) Kalltam Evangelio San Juan librompi.
Jacañamanjja Diosarupiniw take cunansa confiäta (I Pedro 5:7)
Criston Espiritupampi phokt'atämaya - Jumajj munapunim Jupajj juman jacañapa.
Mayninacarusti Cristot parlam, uqhamarac jacäwimansa iyawsañama uñacht'ayam (S. Mateo 4:19; S. Juan 15:8)
Diosarusti sapa horasanwa obedecïta (S. Juan 14:21)
IGLESIAR SARAÑAJJ ASQUIWA
Biblianjja yatichistuwa (Hebreos 10:25) ucanjja aqhama: "Janiraquiw tantachasïwinacasat faltasiñasäquiti..." Cristianonacajj mä sanc'ar uñtataw naqhapjje, cunapachatï mayar tantacht'asitäpqui ucqhajja. Cunapachatï mä cristianojj tamat khepari ucqhajja, mä sapa sanc'ar uñtatjamaw jiwari. Jumatejj sapa cuti jan sarcäta iglesiar ucqhajja, jan suyamti maynin invitayasiña, jan ucasti juma pachpa luram. Jawsayam, jan ucajj saramsa visitiri Diosan sirviripan ucaru, cawquïri iglesiatejj jac'ancqui, ucan parlasi Cristota Jupar jach'achasina ucaru. Jichpach uqham lurañataqui amtasim, jutir domingo-ta kalltasina sapa semana sarañataqui.
¿Cristot uñt'atamatjja mayninacar parlañ muntati?
ACA FOLLETOJJ JUMAN AMUYT' ASINAMATAQUEJJ MÄ YANAPAWA
Aca costa folletonacajj: "Pusi leyinacjjata" ucajj millonanacaw laquinokata aca mundona walja casta parlanacata. Uqhamatjja walja waranka jakenacaw Diosar uñt'jjapjje, yuspagartanwa Jesucristor mä sapa Yokapar regalo churatapata. Yatipjjaractwa, cunapachatï jakenacajj Diosar uñt'añat yatipjje ucqhajja, waljaninacaw cristian๖jjaña munapjje.
Aca folletotejj jumar yanapstam Cristor uñt'aña ucajja, nanacajj invitapjjsmawa mä carta apayaniñama, cunjamasa machak jacañancjjta Cristompejja uca yatiyasina. Ucatsti manacajj cusisit chuymampiw jisct'anacamar contestapjjäma, uqhamarac yatiyapjjäma walpacha cunjamsa ajay token jiltasma uca toketa. Bibliat estudiañataquisti walja libronacaw utji, uqhamarac cunjamsa mä cristianojj ajay token jiltaspa uca toketsa. Churañataquisti listoquiwa, cunapachatejj mayitäni movimiento universitario "Alfa y Omega" acaru.


text:
46 sarnaqäwi: Jericó markan jach’a uyupa
¿KUNATSA aka Jericó markan uyupax allthaptaski? Jach’a bombas phallkaspa ukhamarakisä. Ukampis nayrax janiw bombasa ni tanquesa utjkänti. ¡Jehová Diosan yaqha milagropawa! Uka tuqit sum yatxatañäni.
Jehová Diosax Josué tatarux kamsänsa uk ist’añäni: ‘Jumampi, israelit soldadonakamampixa Jericó mark muytapxäta. Arust’äwir mantat arkas kallt’asita, suxta uruw muytapxäta, sapürun mä kuti. Paqallq sacerdotenakaw arkan nayraqatap pututt’asis sarapxani.
‘Paqallqu urunxa paqallq kutiw muytapxäta. Ukatxa wali jay pututt’asipxäta, ch’axwirinakjamaw mä kunkaki jach’at art’apxäta. ¡Ukat uyux allthaptaniwa!’ sasaw Diosax säna.
Jehová Diosax siskän ukarjamaw Josuempi israelitanakampix lurapxäna. Muytapxän ukhaxa, janiw khitis arskänti. Pututumpi sarnaqapxatapampikiw ist’asïna. Israelitanakar uñisiri Jericó markankirinakaxa wal axsarapxpachäna. ¿Khä ventanan wila wiskha warkkatatäski uk uñjtati? ¿Khitin utapasa? Jïsa, uñaqir israelitanakax sapkän ukarjamaw Rahab warmix luratayna. Familiapampiw uka utankasipkäna.
Ukat paqallq urun paqallq kuti muytxapxän ukhaxa pututt’asipxänwa ukat Israel soldadonakasa jach’at art’apxäna, ukapachaw Jericó markan jach’a uyupax allthaptäna. Josué tatax akham sänwa: ‘Jaqinakar jiwarayapxam markpach phichkatapxam taqi kunanakapamppacha, ukat quri, qullqi, ukhamarak bronce, hierro ukanak janiw phichkatapxätati, yupaychañ utar apañatakïniwa’ sasa.
Uñaqir sarapkän uka pä israelitanakaruxa, Josué tatax akham sänwa: ‘Rahab warmimpiru familiapampiru irpsunipxam’ sasa. Jupanakasti qhispipxänwa, kunjamtï uñaqirinakax sapkän ukhama.
Josué 6:1-25.
Jiskt’äwinaka
- ¿Suxta urun kun lurapxañapawa soldadonakasa sacerdotenakasa sänsa Jehová Diosaxa?
- ¿Paqallqu urunxa kun lurapxañapänsa?
- Kunjamtï akan uñjaskixa, ¿kunas kamachi Jericó markan jach’a uyupampixa?
- ¿Kunatsa mä wila wiskhax khä utat warkusiniski?
- ¿Soldadonakax Jericó markar kamachapxañapänsa, ukat qullqimpisa, qurimpisa, cobrempisa, hierrompis kamachasirakiñapänsa, uka tuqit kamsänsa Josué tataxa?
- ¿Kuns lurapxañapäna uka pä uñaqirinakaxa?
Yaqha jiskt’äwinakampi
- Liyt’añamawa Josué 6:1-25.
Paqallqu urunwa israelitanakax Jericó marka muyuntapxäna, niya ukar uñtatarakiw Jehová Diosan Qhanañchirinakapax aka qhipa urunakan yatiyasipki, ¿kunatsa ukhamaw sisnaxa? (Jos. 6:15, 16; Isa. 60:22; Mat. 24:14; 1 Cor. 9:16.)
Kunatï Josué 6:26 jisk’a t’aqan qillqatäki ukaxa, ¿kunjamsa niya 500 maranak pasatatxa phuqasïna, ukax kunsa yatichistu Jehová Diosan arupatxa? (1 Rey. 16:34; Isa. 55:11.)


text:
1 YATICHÄWI
Diosar uñtʼañäni
1, 2. ¿Kuna toqenakatsa jaqenakajj jisktʼasipjje?
WAWANAKAJJ jisktʼasipjjapuniwa. Jisktʼanakapar qhanañchktan ukhasa, “¿kunatsa?” sasaw jisktʼasipjje. Sumpach qhanañchktan ukhasa jisktʼasisipkakiwa.
2 Wawanakasa jilïrinakasa taqeniw jisktʼasiñ yattanjja. “¿Kunsa manqʼañäni?, ¿kunsa isisiñäni?, ¿kunsa alasiñäni?” sasaw jisktʼastanjja. Awisajj jakäwisata, jan ukajj kunas jutïrin pasani uka toqetwa jisktʼasiraktanjja. Uka toqenakat jan khitis sumpach qhanañchañ puedkistu ukhajja, ukhamarukiw jaytjjtanjja.
3. ¿Kunatsa yaqhep jaqenakajj jan jisktʼasjjapjje?
3 ¿Bibliajj jisktʼanakasar qhanañchaspati? Yaqhepajj akham sapjjewa: “Jïsa, qhanañchaspawa, ukampis Biblia amuyañajj wali chʼamawa” sasa. Yaqhepasti tata curanaka, profesoranaka jan ukajj pastoranakakiw amuyapjjaspa sapjjarakiwa. Yaqhepasti jan jiskʼachayasiñ laykojj jisktʼasiñjja ajjsarayasipjjarakiwa. ¿Jumajj kamsasmasa?
4, 5. 1) ¿Kuna toqetsa jumajj jisktʼasirïta? 2) ¿Kunatsa uka jisktʼanakaman qhanañchäwip thaqaskakiñama?
4 Inas aka jisktʼanakat yatiñ munchisma: “¿Kuna amtampis Diosajj luristu? ¿Kawkinkapjjes jiwatanakajja? ¿Kunjamas Diosajja?”. Jachʼa Yatichiri Jesusajj akham sänwa: “Mayisipkakim, churatäpjjätawa; thaqasipkakim, jikjjatapjjätawa; leqtʼasipkakim, llawiratäpjjätawa” sasa (Mateo 7:7). Ukhamajj uka jisktʼanakan qhanañchäwip jikjjatañatak chʼamachasiskakim.
5 Uka jisktʼanakan qhanañchäwipajj Bibliankiwa (Proverbios 2:1-5). Uka qhanañchäwinak amuytʼañajj janiw chʼamäkiti. Kuntï yateqkäta ukajj kusisit jakasiñatakiw yanaptʼätam, kunjamsa jutïrin sum jakasiñäni uksa yateqarakïtawa. Jichhajja mä jisktʼar qhanañchañäni, uka toqet waljaniw may may amuyapjje.
¿DIOSAJJ JAN SINTTʼASIRÏPACHATI?
6. ¿Kunatsa yaqhepajj janis Diosajj jiwasat llakiskaspa ukham amuyapjje?
6 Diosajj janis jiwasat llakiskaspa ukhamwa waljanejj amuyapjje. “Diosatï jiwasat llakisispajja, sumwa jakassna” sasaw sapjje. Jichhürunakanjja guerranaka, uñisisiñanaka, llakisiñanaka ukanakakiw utjaski. Usuntañasa, tʼaqesiñasa, jiwañasa taqe cheqanwa utji. Ukatwa yaqhepajj akham jisktʼasipjje: “Diosatï munaschistojja, ¿kunatsa jan walinak jan chhaqtaykpacha?” sasa.
7. 1) ¿Kunjamsa religión pʼeqtʼirinakajj Diosar juchañchapjje? 2) ¿Jan walinakat Diosar juchañchañajj walikïskiti?
7 Religión pʼeqtʼirinakajja, Diosajj janis sinttʼasirïkaspa ukhamwa jaqenakar yatichapjje. Maynejj mä jan waltʼäwin uñjasi ukhajja, Diosan munañapawa, jupaw ukhamäñap munäna sasaw sapjje. Jaqenakar ukham sasajj Diosaruw juchañchapjje. Ukampis Biblianjja, janipuniw Diosajj khitirus tʼaqesiykaspati sasaw qhanañchi. Santiago 1:13 qellqatanjja siwa: “Jan waltʼäwin uñjasisajja, jan khitisa ‘Diosaw nayarojj yantʼitu’ sasajj sispanti. Diosajj janiw jan walinakampejj yantʼatäkaspati, janirakiw jupajj ni khitirus yantʼkiti” sasa. Ukhamasti Diosajj janis jan walinak pasañap jarkʼkchejja, janipuniw khitirus jan walinakampi yantʼkiti, ni tʼaqesiykisa (Job 34:10-12 liytʼañataki). Uk sum amuytʼañatakejj mä uñachtʼäwit parltʼañäni.
8, 9. ¿Kunatsa jan walinakan uñjasisajj Diosar jan juchañchañasäki? Uk mä uñachtʼäwimpi qhanañchtʼam.
8 Amuytʼañatakejja mä waynat parltʼañäni, jupajj awk taykapampiw jakasi. Awkipajj jupar wal munasi, suma amtanakar puriñapatakis yaticharakiwa. Ukampis waynajj awkip contraw saytʼasjje, utat sarjjasinjja jan walinakwa luri, kunayman jan waltʼäwinakaruw puriraki. ¿Yoqapar jan jarkʼatapatsa, yoqapan jan walir purtʼasitapatsa awkiw juchani sasmati? Janiwa (Lucas 15:11-13). Uka waynjamarakiw walja jaqenakajj Jehová Dios contra saytʼasisin jan walinak lurapjje. Ukham lurapjje ukhajja janiw Jehová Diosajj jupanakar jarkʼkiti, kunjamtï awkejj yoqapar uñachtʼäwin jan jarkʼki ukhama.
9 ¿Kunatsa Diosajj jan walinak jan chhaqtaykpacha? Uka toqet Bibliajj kamsisa ukjja, 11 yatichäwinwa yatjjataskañäni. Diosajj wal munasistu, janipuniw jan walinakan uñjasisajj Jupar juchañchañasäkiti. Jupakiw jan walinak chhaqtayani (Isaías 33:2).
10. ¿Kunatsa Diosakiw jan walinak askichaspa sasin sissna?
10 Diosajj qollanawa jan ukajj santowa (Isaías 6:3). Taqe luratanakapajj qʼomawa, cheqapawa, sumarakiwa, ukatwa Jupar taqe chuyma confiysna. Jaqenakajj janiw ukhamäpkiti, awisajj jan walinak lurapjje. Mä suma gobiernos janiw jaqenakan jan wali luratanakap chhaqtaykaspati. Diosakiw taqe chʼamanejja, jupakiw kuna jan walinaktï jaqenakajj lurapki ukanak askichaspa. Cheqas jupaw jan walinakjja wiñayatak qʼal chhaqtayani (Salmo 37:9-11 liytʼañataki).
TʼAQESTAN UKHAJJA ¿DIOSAJJ JIWASAT LLAKISPACHATI?
11. Diosajj tʼaqesir uñjistu ukhajja, ¿kunjamas jikjjatasi?
11 Akapachan jan walinak uñjasasa, jiwasar tʼaqesir uñjistu ukhasa, ¿kunjamakis Diosajj jikjjataspacha? Diosajj kunatï cheqapäki ukar muniri Diosawa sasaw Bibliajj qhanañchi (Salmo 37:28, NM). Diosajj kunanatï akapachan pasaski ukanak uñjaskiwa, ukatwa jaqenakar tʼaqesir uñjasajj wal llakisi. Aka oraqen jan walinakampi phoqantatätap uñjasajja, Diosajj ‘wal chuym usuyasïna’ sasaw Bibliajj qhanañcharaki (Génesis 6:5, 6). Diosajj pachpakïskiwa (Malaquías 3:6). Bibliajja, kunatï jumanakar pasapktam ukanakat Diosajj wal llakisi sasaw sistu (1 Pedro 5:7 liytʼañataki).
12, 13. 1) ¿Kunatsa jaqe masisar munastanjja, jupanakatsa llakisiraktanjja? 2) Akapachan jan walinak uñjasajj ¿kunjamas jikjjatastanjja? 3) ¿Kunatsa Diosaw jan walinaksa tʼaqesiñanaksa chhaqtayani sissna?
12 Diosajj jupar uñtasitwa lurawayistu sasaw Bibliajj qhanañchi (Génesis 1:26). Mä arunjja, Jupjam chuymani lurtʼatätanwa. Kunapachatï mayninakaru ina chʼusat tʼaqesir uñjtan ukhajja, chuym wal usuyastanjja, Jehová Diosajj jiwasat sipansa jukʼampiw chuymap usuyasi. ¿Kunatsa ukham sistanjja?
13 “Diosajj munasiñawa” sasaw Bibliajj qhanañchi (1 Juan 4:8). Jupajj taqe kunsa munasiñatwa luri. Diosajj wali munasiriwa, ukatwa jiwasajj munasirirakïtanjja. May amuytʼañäni, jumatï jan walinaka, tʼaqesiñanaka chhaqtayañatak chʼamanïsmajja, ¿janit taqe uka jan walinak chhaqtaykasma? Jaqenakar munasitam laykojj chhaqtayasmawa. ¿Diosat kamsaraksnasa? Jupajj wali chʼamaniwa, jiwasar munasitap laykojja, jan walinaksa tʼaqesiñanaksa chhaqtayaspawa. Ukhamajj kuntï 4, 5 paginanakan uñjaniwayktan uka bendicionanak katoqañäniwa, janiw uka toqet pächasiñasäkiti. Uka bendicionanak katoqañatakejj Diosaruw jukʼampi uñtʼañasa.
DIOSAJJ JUPAR UÑTʼASMA UKWA MUNI
14. ¿Diosajj kamsatasa, kunatsa Diosan sutip aytasiñasa?
14 ¿Kunsa maynin amigopäñatakejj nayraqat lurtanjja? Sutiswa yatiytanjja. ¿Diosajj sutinirakïpachati? Walja religionanakanjja, Tatitu jan ukajj Dios satawa sasaw yatichapjje, ukampis ukanakajj janiw sutipäkiti, alcalde jan ukajj presidente sisksnas ukhamakiwa. Diosajj Biblianwa sutip yatiyistu, Jupajj Jehová satawa. Traducción del Nuevo Mundo sat Biblianjja, Salmo 83:18 qellqatan akham siwa: “Jaqenakan yatipjjañapataki, jumajj Jehová sutinïtama, juma sapakiw oraqpachjjaru taqe Munañanïtajja” sasa. Nayra qellqatanakanjja, walja kutiw Biblia qellqerinakajj Jehová Diosan sutip aytasipjjäna. Jehová Diosajj sutip yatsna, sutipat oración mayissna, sutip aytassna ukwa muni. Diosajj amigopäñaswa munaraki, ukatwa sutip yatiyistu.
15. ¿Kunsa Jehová sutejj sañ muni?
15 Diosan Jehová sutipjamajj janiw yaqha sutejj utjkiti. Sutipajja, taqe arsutanakapsa amtanakapsa phoqapuniniwa sañ muni. Janiw khitis juparojj jarkʼkaspati. Ukhamajj Jehová Diosakiw uka sutinïspa. *
16, 17. 1) ¿Kunatsa Jehová Diosajj Taqe Chʼamani Diosajja? 2) ¿Kunatsa wiñay Reyejja? 3) ¿Kunatsa taqe kun Luriri Diosajja?
16 Kunjamtï liytʼaniwayktanjja, Salmo 83:18 qellqatanjja siwa: “Juma sapakiw oraqpachjjaru taqe Munañanïtajja” sasa. Apocalipsis 15:3 qellqatajj sarakiwa: “Taqe Chʼamani Jehová Dios, juman luratanakamajj wali jachʼanakawa, wali musparkañarakiwa. Wiñay Rey, juman thakinakamajj cheqapawa, confiykañarakiwa” sasa. “Taqe Chʼamani” siski uka arunakajja, Jehová Diosat sipansa jukʼamp chʼamanejj janiw yaqhajj utjkiti sañwa muni. “Wiñay Rey” siski uka arunakasti, Jehová Dios sapaki wiñay jakirïtapa sañwa munaraki. Salmo 90:2 qellqatajj Jupat akham siwa: “Wiñayatpacha, wiñayatakiw jumajj Diosätajja” sasa. ¡Ukanak yatiñajj wali musparkañawa!
17 Jehová Dios sapakiw taqe kun Luriri Diosajja. Apocalipsis 4:11 qellqatan akham siwa: “Nanakan Jehová Diosaja, jumaw jachʼañchäwi, honra katoqañatakisa, chʼamanïñatakisa derechonïtajja. Jumaw taqe kunsa lurtajja, juman munañamatwa taqe kunas utji, munañamat luratarakiwa” sasa. Angelanakasa, warawaranakasa, frutanakasa, chawllanakasa, Jupan luratawa. ¡Taqe kunas Jehová Diosan luratawa!
¿DIOSAN AMIGOPÄÑ MUNASMATI?
18. 1) ¿Kunatsa yaqhepajj Diosan amigopäñ ajjsarayasipjje? 2) ¿Kamsis Bibliajj uka toqetjja?
18 Jehová Diosajj kunja musparkañasa uk yatisajja, waljaniw ajjsarayasipjje, akham sapjjarakiwa: “Diosajj wali chʼamaniwa, janiw jakʼachasksnati, wali jayankiwa, janiw nayat llakiskpachati” sasa. Jehová Diosajj janiw ukham amuyañas munkiti. Jupajj jiwasar jakʼachasiñ wal muni, Bibliajj akham siwa: “Jupajj janiw sapa mayni jiwasanakat jayankkiti” sasa (Hechos 17:27). Diosajj jupar jakʼachasisma ukwa muni, ‘jupasti jumar jakʼachasirakiniwa’ (Santiago 4:8).
19. 1) ¿Kunsa Diosan amigopäñatakejj lurañama? 2) ¿Jehová Diosajj kunjam Diosasa, ukanakat kawkïris chuymamar purtʼtamjja?
19 Diosan amigopäñ munsta ukhajj ¿kunsa lurañama? Jesusajj sänwa: “Khitinakatï wiñay jakañ katoqapkani ukanakajja juma sapa cheqpach Diosar uñtʼasipkakiñapawa jumajj khitankta uka Jesucristorus ukhamarakiw uñtʼasipkakiñapa” sasa (Juan 17:3). Ukhamajj Jehová Diosampiru Jesucristompiru uñtʼañatakejj Bibliat yatjjataskakim, ukhamatwa jutïrin wiñay jakañ katoqasma. Jichhakamajja, “Diosajj munasiñawa” sasaw yateqtanjja (1 Juan 4:16). Ukampis Diosat yatjjatañajj jukʼampiw utjaski. Bibliarjamajja, Jehová Diosajj ‘khuyapayasiriwa, jan jankʼak colerasiriwa, wali munasiriwa, cheqarakiwa’ (Éxodo 34:6). ‘Suma Diosawa, juch pampachirirakiwa’ (Salmo 86:5). Paciencianiwa, jan jaytjasirirakiwa (2 Pedro 3:9; Apocalipsis 15:4). Jumatï Biblia liyiskakïta ukhajja, jukʼampiw Jehová Diosar uñtʼäta.
20-22. 1) Diosar janis uñjkstanjja, ¿kunjamatsa jupar jakʼachassna? 2) Bibliat jan yateqjjamti sapjjätam ukhajja, ¿kunsa luräta?
20 Diosarojj janiw uñjksnati, ukhamajj ¿kunjamarak Jupar jakʼachassna? (Juan 1:18; 4:24; 1 Timoteo 1:17). Biblia liyisaw Jehová Diosar jukʼamp uñtʼsna, ukhamatwa Jupar jakʼachassna (Salmo 27:4; Romanos 1:20). Jehová Diosar jukʼat jukʼat sum uñtʼjjasajja, jupar wal munasïta, ukatsti jukʼampiw jupar jakʼachasirakïta.
21 Jehová Diosajj Awkisawa uksa amuyarakïtawa (Mateo 6:9). Jupaw jakañ churistu, ukatwa kusisit jakasiñas muni. Cheqas mä munasir awkejj ukwa wawanakapatakejj muni (Hechos 17:28). Biblianjja Jehová Diosan amigopäsmawa sasaw yatichi (Santiago 2:23). Taqe kun Luriri Jehová Diosajja, jupan amigopäsma ukwa muni, ukajj wali kusiskañawa.
22 Inas yaqhepanakajj Bibliat jan yateqjjamti sasin sapjjchïtam. Yaqha religionaruw sarjjani sasaw llakisipjjaspa. Ukhamäkchinisa, Bibliat yatjjataskakim, Jehová Diosat sipansa yaqha suma amigojj janiw utjkiti.
23, 24. 1) ¿Kunatsa jisktʼasiñamajj wakisi? 2) ¿Kuna toqetsa jutïr yatichäwin yatjjataskañäni?
23 Qalltanjja Bibliat yatjjatkasajj inas yaqhep cheqanak jan sum amuykchïtati. Ukhamäni ukhajja, jan ajjsarasaw jisktʼasiñama, jan ukajj yanaptʼa mayiñama. Jesusajj mä jiskʼa wawjam humildëpjjañamawa sasaw säna (Mateo 18:2-4). Wawanakajj wal jisktʼasiñ yatipjje. Jumajj ukhamarak jisktʼanakaman qhanañchäwip thaqasma ukwa Diosajj muni. Kuntï yateqkta ukajj cheqati janicha uk yatiñatakejja, wali amuyumpiw Bibliat yatjjatañama (Hechos 17:11 liytʼañataki).
24 Bibliat yatjjatasakiw Jehová Diosar uñtʼsna. Jutïr yatichäwinjja, kunatsa Bibliajj jan yaqha libronakjamäki ukwa yatjjatañäni.
^ Párrafo 15 Jehová sutejj inas Bibliaman jan uñstkchiti, jan ukajj inas kamsañsa uka sutejj muni, kunjamsa arsusispa uk yatiñ munsta. Ukhamächi ukhajja, 1 qhanañchäwi uñjjattʼäta.


text:
YATIYAÑATAKI (CONGREGACIONAN YATJJATAÑATAKI) Agosto 2017
Aka revistajja, 2017 maran 25 de septiembre urut 22 de octubre urukamaw yatjjatasiskani.
¿Pacienciampit suytʼasktanjja?
Jehová Diosan nayra servirinakapat waljaniw ‘kunapachkamaraki jan walinakan uñjasëjja’ sasin Diosar sapjjäna, ukham sapjjatapatjja, janiw Jupajj juchañchkänti.
Diosan sumankañapajja jaqejj amuyki ukat sipansa jukʼampiwa
¿Kunatsa Diosajj uka jan walinak pasañap jan jarkʼkpacha sasin jisktʼasirïtati? ¿Kunas Jehová Diosar confiyas aguantaskakiñatak yanaptʼistaspa?
SARNAQÄWI
Yantʼanak aguantirejj bendicionanak katoqe
Siberia cheqar apatanakajja, ¿kunatsa ovejanak thaqkasajj vacanakat jisktʼapjjerïna? Uk yatiñatakejja, Pavel sivulsky jilatampita Maria esposapampit parlir sarnaqäwi liytʼañama.
Nayrajj kunjam jaqëkayätantï ukanak kunjamsa wiñayatak apanuksna
Nayrajj kunjam jaqëkayätantï ukanak apanukuñampi, wiñayatak apanukuñampejj janiw pachpäkiti. Nayrajj sinti jan walinaksa lurkchiyätanjja, ¿kunsa uka jan walinak wiñayataki apanukuñatakejj lurañasa?
Kunjamsa “machaq jaqëñamp” wiñayatak isthapissna
Jehová Diosan yanaptʼapampejja, Jupajj kunjam jaqëñastï munki ukham suma jaqësnawa. Aka yatichäwinjja, kunjamsa suma chuymanïsna, khuyaptʼayasirïsna, humilde jaqësna, llampʼu chuymanïsna ukanakwa yatjjataskañäni.
Munasiña: munasir jaqëñajj wali wakiskiriwa
Espíritu santon yanaptʼapampiw munasirïsna sasaw Bibliajj qhanañchi. ¿Kunas munasiñajja? ¿Kunsa jukʼamp munasirïñatak lursna? ¿Kunjamsa munasirïtas sapür uñachtʼaysna?
¿KUNANAKAS IMATÄSKI?
“¿Kunapachas yaqha jachʼa tantachäwejj utjani?”
Ciudad de México markan apaskäna uka Jachʼa Tantachäwin mä jukʼanikis tantachasipkchïnjja, ¿kunatsa wali amtatajja?
Aka revista liytʼirinakan jisktʼäwinakapa
¿Kunatsa Mateo qellqatampi Lucas qellqatampejj Jesusajj wawäskäna ukat may may qhanañchapjje?


text:
2 YATICHÄWI
Bibliajj Diosan arupawa
1, 2. ¿Kunatsa Bibliajj Diosan mä suma regalopawa sissna?
AMIGOMAJJ mä regalo churiristam ukhajj wal kusisisma. Uka regalojj kunasa uksa jankʼakiw yatiñ munarakisma. Amigoman jumat amtasitapatjja wal yuspärasma.
2 Bibliajj Diosan mä suma regaloparakiwa. Kunatï ukan yatichaski ukajj janiw kawkjansa utjkiti. Sañäni, Diosaw alajjpachsa, aka oraqsa, nayrïr chacha warmirus luri sasaw Bibliajj qhanañchi. Ukhamarusa Bibliajj jan walinakar saykatañatakejj suma ewjjanakaniwa. Diosajj kunjamsa amtanakap jutïrin phoqani uksa yaticharakistuwa. ¡Bibliajj Diosan mä suma regalopawa!
3. ¿Kunsa Bibliat yatjjatasajj yateqäta?
3 Bibliat yatjjatasajja, Diosajj amigomäñ munatapwa yateqäta. Jumatï Diosat jukʼamp yatjjatañatak chʼamachasïta ukhajja, jukʼampiw Jupar jakʼachasïta.
4. ¿Kunas Bibliat jumar wal musparaytamjja?
4 Bibliajj 2.800 arunakatsa jukʼamp jila arunakaruw jaqokipasi, walja millón millón Biblianakaw imprimisiraki. Ukhamasti pachpa arupat liyiñatakejj niya taqeninwa Bibliajj utji. Sapa semanaw niya mä millón Biblianakajj jaqenakar churasi. Bibliat sipansa yaqha librojj janipuniw utjkaspati.
5. ¿Kunatsa Bibliajj “Diosan amuytʼayatawa” sissna?
5 Bibliajj “Diosan amuytʼayatawa” (2 Timoteo 3:16 liytʼañataki). Ukampis inas yaqhepajj akham amuyapjjchi: “Bibliajj jaqenakan qellqatakiwa, ukhamajj ¿kunatsa Bibliajj Diosankiwa sissna?” sasa. Bibliajj akham siwa: “Espíritu santon yanaptʼapampiw jaqenakajj Diosat parlapjjäna” sasa (2 Pedro 1:21). Mä jefes secretariopar carta qellqarapita sasin maykaspa ukham amuytʼañäni. Secretariojj jefepan arunakapwa cartan qellqe, ukhamajj uka cartajj ¿khitinkiw sasmasa? ¿Jefenkiti jan ukajj secretarionkicha? Uka cartajj jefenkiwa. Bibliampejj ukhamarakiwa, Diosajj espíritu santopampi yanaptʼasaw jaqenakar Biblia qellqayäna. Ukhamasti Bibliajj ‘Diosan arupawa’, janiw jaqen arupäkiti (1 Tesalonicenses 2:13; 2 qhanañchäwi uñjjattʼäta).
BIBLIAJJ CHEQPUN PARLI
6, 7. ¿Kunatsa Bibliajj janiw may may parlkiti sissna?
6 Bibliajj 1.600 maranakanwa qellqasïna. Biblia qellqerinakajj janiw mä tiemponak jakapkänti. Jupanakat yaqhepajj wali yatjjattʼatapjjänwa, yaqhepasti janiraki. Amuytʼañataki, jupanakat maynejj doctoränwa. Yaqhepajj yapuchirinaka, chawlla katurinaka, uywa awatirinaka, profetanaka, juezanaka, reyinaka ukhamapjjänwa. Bibliajj walja jaqenakan qellqatäkchisa, janiw may may parlkiti. *
7 Génesis libron nayrïr capitulonakapanjja kunjamsa jan walinakajj aka oraqen qalltäna uk qhanañchi. Apocalipsis libron qhepïr capitulonakapansti kunjamsa Diosajj jan walinak wiñayatak chhaqtayjjani, kunjamsa aka oraq paraisor tukuyjjani uka toqetwa parlaraki. Kunjamsa jaqenakajj waranq waranqa maranakan jakawayapjje, kunjamsa Diosan amtanakapajj phoqasiwayi uka toqetsa Bibliajj qhanañcharakiwa.
8. ¿Kunatsa Bibliajj ciencia toqet cheq parli sissna? Uk qhanañchtʼam.
8 Bibliajj janiw ciencia toqet yatichañatak qellqatäkiti, ukampis cienciat parlasajj cheq parli. Ukhamatwa Bibliajj Diosan arupätap yattanjja. Amuytʼañataki, Levítico libronjja, katuyir usunakat jarkʼaqasiñatakejj suma ewjjanakwa Diosajj israelitanakar churäna. Uka tiemponjja, kunjamatsa uka usunakajj yaqhanakar katkataspa ukajj janïraw yatiskänti, qhepatakwa virus, bacterias sat jan uñjkañ jiskʼa laqʼonakat sartatapajj yatisiskäna. Maysa toqetjja, aka oraqejj ‘jan kunjjaru’ warktʼatawa sasaw Bibliajj janïräkipan qhanañcharakïna (Job 26:7). Yaqhepajja, aka oraqejj janiw moroqʼökiti sasinwa amuyapjjäna, ukampis aka oraqejj moroqʼowa sasaw Bibliajj qhanañchjjäna (Isaías 40:22, NM).
9. Biblia qellqerinakan jan kun imtʼasa qellqapjjatapajja, ¿kuns amuytʼayistu?
9 Nayra tiemponakat qellqer jaqenakajja, janiw kunatï paskäna ukanak cheq qellqapkänti. Ukampis Bibliajj nayra tiemponakat cheq parli. Amuytʼañataki, yaqhep qellqerinakajja markapajj guerran atipayasipkäna ukanakjja janiw qellqapkänti. Ukampis Biblia qellqerinakajj janiw kunsa imtʼapkänti. Sañäni, Israel markajj uñisirinakapan atipjata uñjasipjjäna ukjja qellqapjjänwa, pantjasitanakapatsa qellqapjjarakïnwa. Ukanakat mayajj Números libron qellqatawa, ukanjja kunjamsa Moisesajj pantjasisajj Diosan cheqañchat uñjasïna uka toqetwa parli (Números 20:2-12). Biblia qellqerinakajj jan kun imtʼasaw qellqapjjäna, ukaw Bibliajj Diosan arupätap amuytʼayistu. Uk yatisajj kunatï ukan qellqatäki ukarojj jukʼampiw confiytanjja.
BIBLIAJJ SUMA EWJJANAKANIWA
10. ¿Kunatsa Biblian ewjjanakapajj wal yanaptʼistaspa?
10 Bibliajj “Diosan amuytʼayatawa, sumarakiw yatichañataki, cheqañchañataki, kunatejj jan walïki ukanak askichañataki ukhamarak cheqapar sarnaqañ yatichañatakisa” (2 Timoteo 3:16). Biblian ewjjanakapajj jichhürunakan yanaptʼistaspawa. Diosajja kunjam luratätansa uk yatiwa, ukhamajj kunas amuyusansa chuymasansa utji uk sum yati. Jupajj sum uñtʼistu, kusisit jakasiñaswa munaraki. Kunanakas yanaptʼistaspa, kunanakas jan walir puriyistaspa uksa yatirakiwa.
11, 12. 1) Mateo libron 5, 6, 7 capitulonakapanjja, ¿kunanakatsa Jesusajj ewjjäna? 2) ¿Kunanakampsa Bibliajj yatichistu?
11 Mateo libron 5, 6, 7 capitulonakanjja, Jesusan suma ewjjanakapaw utji. Jesusajja kunjamsa kusisit jakassna, kunjamsa jan waltʼayasiñanak askichsna, kunjamsa Diosar oración mayissna, kunjamsa qollqer uñjañasa uka toqenakatwa ewjjäna. Jesusan uka ewjjanakapajj niya pä waranqa maranak nayras qellqaskchïnjja, jichhürunakan yanaptʼaskakistuwa.
12 Jehová Diosajj suma yatichäwinakwa Biblian churistu. Ukanakaw familian sum jakasiñataki, sum trabajiñataki, mayninakamp sumankañataki yanaptʼistu. Biblian yatichäwinakapajj taqeniruw yanaptʼistaspa, khitïskañänisa, kawkinsa jakaskañäni, kuna jan walinsa uñjaskchiñänejja taqeniruw yanaptʼistaspa (Isaías 48:17 liytʼañataki; 3 qhanañchäwi uñjjattʼäta).
BIBLIAN PROFECIANAKAPAR CONFIYAÑASAWA
13. ¿Isaías profetajj Babilonia markat kamsänsa?
13 Biblian profecianakapajj waljaw phoqasjje. Amuytʼañataki, Isaías profetajja, Babilonia markajj tʼunjatäniwa sasaw qellqäna (Isaías 13:19). Babiloniajj kunjam tʼunjatänisa uk sum qhanañchäna. Uka markajja jachʼa punkunakampi mä jawirampi jarkʼaqatänwa. Isaías profetajja uka jawirajj wañtʼayatäniwa punkunakapas jistʼarataw jaytasini sasaw janïräkipan qellqäna. Uka markar katuntir soldadonakajj jan nuwasisakiw katuntapjjani, Ciro sat chachaw jupanakarojj pʼeqtʼani sasaw Isaiasajj qhanañcharakïna (Isaías 44:27-45:2 liytʼañataki; 4 qhanañchäwi uñjjattʼäta).
14, 15. ¿Kunjamsa Isaiasan profeciapajj phoqasïna?
14 Pä patak maranak qhepatjja, Babilonia markar katuntañatakejj mä ejercitow purïna. ¿Khitis uka ejército pʼeqtʼäna? Kunjamtï profeciajj siskänjja, Persia marka apnaqeri Ciro chachaw pʼeqtʼäna. Ukhamasti uka profeciajj niyaw phoqasiñampïskäna.
15 Babilonia markar katuntapkäna uka arumajja, babilonionakajj fiestankasipkänwa. Jawirampi jachʼa perqanakampi jarkʼaqatäsajj janiw kunas paskistaniti sasaw amuyapjjäna. Ukäñkamajj Ciro chachampi soldadonakapampejj jawir umjja maysaruw irpanukupjjäna. Umajj jukʼakëjjänwa, ukhamatwa Persia markankir soldadonakajj jawir paskatapjjäna. ¿Kunjamsa jachʼa punkunakani Babiloniar mantapjjpachäna? Kunjamtï profeciajj siskänjja, uka markan punkunakapajj jistʼarataw jaytasïna, ukhamatwa soldadonakajj jan nuwasisaki mantapjjäna.
16. 1) Isaías profetan arunakaparjamajja, ¿kunas Babilonia markampejj pasañapäna? 2) ¿Kunjamatsa uka profecian phoqasitap yattanjja?
16 Isaías profetajja, kunas tiempompejj Babilonia markar pasani ukjja akham sasaw qellqäna: “Janipuniw jaqejj ukanjja jukʼampi utjkjjaniti” sasa (Isaías 13:20). ¿Uka profeciajj phoqasïnti? Jïsa, phoqasïnwa. Nayra Babilonia markajj qʼala tʼunjatawa. Ukasti Irak markankiwa, Bagdad capitalap jakʼana. Jichhürunakanjja janiw khitis ukan jakjjeti. Jehová Diosajja, Babilonia markarojj ‘pichañampjamaw tukjasin pichanuküna’ (Isaías 14:22, 23). *
17. ¿Kunatsa Diosan arunakapajj phoqasipuniniwa sasin confiytanjja?
17 Biblian walja profecianakapaw phoqasjje, ukatwa kuntï Diosajj jutïritak siski ukajj phoqasipuniniwa sasin confiytanjja. Jehová Diosajj paraisoruw aka oraq tukuyani, janipuniw ukat pächasiñasäkiti (Números 23:19 liytʼañataki). “Jan kʼarisir Diosaw uka wiñay jakañjja churapjjämawa sasin nayratpach säna”, uka arunakan phoqasiñapwa suyasktanjja (Tito 1:2). *
BIBLIAJJ JAKÄWISAN YANAPTʼISTUWA
18. ¿Apóstol Pablojj ‘Diosan arupat’ kamsänsa?
18 Bibliajj janiw yaqha libronakjamäkiti ukwa yateqtanjja. Bibliajj janiw may may parlkiti, ciencia toqetsa nayra tiemponakatsa cheqwa parli. Suma ewjjanakaniwa, kunjamsa walja profecianakajj phoqasïna uksa qhanañcharakiwa. Janiw ukakïkiti, apóstol Pablojj akham sasaw qellqäna: “Diosan arupajj jakkiriwa, wali chʼamanirakiwa” sasa. Uka arunakajj ¿kamsañsa munpacha? (Hebreos 4:12 liytʼañataki).
19, 20. 1) ¿Kunjamsa Bibliajj yanaptʼistu? 2) ¿Kunjamsa Diosarojj Bibliat yuspärsna?
19 Bibliajja jakäwisan yanaptʼistuwa. Kunjam jaqëtansa uk yatiñatakis yanaptʼarakistuwa, ukhamatwa kunas amuyusansa chuymasansa utji uk yattanjja. Amuytʼañataki, Diosarojj wal munasta sasajj inas sissna. Ukampis Diosar cheqpach munasitasajj janiw arukiñapäkiti, jan ukasti luratanakasampiw uñachtʼayañasa, ukwa Biblia liyisajj yateqtanjja. Ukhamasti Diosarutï cheqpachapun munasstanjja, Bibliarjamaw sarnaqañasa.
20 Bibliajj Diosan arupäskapuniwa. Diosajja Biblia liysna, yatjjatsna, arupar munasiraksna ukwa muni. Ukhamasti Bibliat yateqaskakiñasawa, ukhamatwa Diosajj churkistu uka suma regalot yuspärañäni. Ukhamatarakwa Diosajj kunjam jakasiñassa muni uksa yateqañäni. Jutïr yatichäwinwa uka toqet yatjjatañäni.
^ Párrafo 6 Bibliajj may may parli sasaw yaqhepajj sapjje, ukampis janiw ukhamäkiti. Ukatakejja La Biblia... ¿la Palabra de Dios, o palabra del hombre?, libron 7 yatichäwip liytʼam. Ukajj Jehová Diosan Testigonakapan luratawa.
^ Párrafo 16 Jumatï Biblian profecianakapat jukʼamp yatjjatañ munsta ukhajja, Un libro para todo el mundo folleton 27-29 paginanakap liytʼäta. Ukajj Jehová Diosan Testigonakapan luratawa.
^ Párrafo 17 Janiw Babilonia markat parlir profeciakejj phoqaskänti, yaqha profecianakas phoqasirakïnwa. Jumatï kunjamsa Jesucristot parlir profecianakajj phoqasïna uk yatiñ munstajja, 5 qhanañchäwi uñjjattʼäta.


text:
15 yatichäwi
¿Kunatsa Bibliat yatjjataskakiñama?
1. Bibliat yatjjataskakiñamajja, ¿kunjamsa yanaptʼätam?
Biblian qallta yatichäwinakapat yatjjatañajj Jehová Diosar munasiñamatakiw yanaptʼpachätam. Ukampis Jupar jukʼamp munasiñatakejj chʼamachasiskakiñamawa (1 Pedro 2:2). Jan armasimti, Bibliat yatjjatasa, Diosan jakʼapankäta ukhakiw wiñay jakañ jikjjatäta. Juan 17:3 ukat Judas 21.
Jehová Diosat jukʼamp yatjjataskakïta ukhajja, jukʼampiw iyawsäwimajj jiltani, ukaw Diosan munañap lurañamatak yanaptʼätam (Hebreos 11:1, 6). Ukat arrepentisiñatakisa, sum sarnaqjjañatakisa yanaptʼarakïtamwa. Hechos 3:19 liytʼäta.
2. ¿Kunjamsa yaqhanakar yanaptʼasma?
Taqeniw suma yatiyäwinak yatiyañ muntanjja, ukhamajj inas jumajj kuntï yateqawaykta uk yaqhanakar yatiyañ munarakchisma. Ukhamäni ukhajja, Bibliat jukʼamp yatjjatañamawa, ukhamatwa kunjamsa Qollan Qellqatanakampi Jehová Diosata ukat suma yatiyäwinakapata jaqenakar sum yatiyasma uk yateqäta. Romanos 10:13-15 liytʼäta.
Familiaranakamaru ukat amigonakamaruw parlañ qalltasma, ukampis wali munasiñampi ukat respetompiw jupanakar parltʼañama. “Yatichäwinakamajj janiw walïkiti” sañat sipansa, Diosajj kuna amtanis aka Oraqetakejja, uka toqetwa parlasma. Ukat jan armasimti, jaqenakajj janiw arunak istʼasaki yateqapkiti, jan ukasti luratanakas uñjasaw jukʼamp yateqapjje. 2 Timoteo 2:24, 25 liytʼäta.
3. ¿Kunjamsa Jehová Diosampi sum apasisma?
Bibliat yatjjatañaw Diosar jukʼamp yupaychaskakiñataki ukat Jupamp sum apasiñataki yanaptʼätam. Jïsa, jumajj Diosan familiap taypinkasmawa. 2 Corintios 6:18 liytʼäta.
4. ¿Kunas nayrar sarantaskakiñamatak yanaptʼätam?
Janipuniw Bibliat yateqañ jaytañamäkiti (Hebreos 5:13, 14). Jehová Diosan Qhanañchirinakaparuw “Bibliat yatichapjjeta” sasin mayisma, jupanakaw ¿Kunsa Bibliax chiqpachapuni yatichi?, sat librompi yatichapjjätam. Cheqansa, jukʼamp yateqaskakïta ukhajja, jukʼamp kusisitaw jakasirakïta. Salmo 1:1-3 ukat 73:27, 28 liytʼäta.
Jan armasimti, Biblian suma yatiyäwinakapajja, Jehová Diosatwa juti, jupaw kusisit Diosajja. Ukat jumatï taqe chuyma servirinakapampi tantachasïta ukhajja, jukʼampiw Jupar jakʼachasirakïta (Hebreos 10:24, 25). Ukat Diosan munañap lurañataki chʼamachasiskakïta ukhajja, wiñayatakiw jakasisma, ukaw cheqpach jakañajja. Cheqansa, Jehová Diosar jakʼachasiñamawa, janiw yaqha suma luräwejj ukat sipansa utjkiti. Tito 1:2 liytʼäta.
Jukʼamp yatiñataki
TANTACHÄWINAKA
¿Kunjamsa tantachäwinakajj apasi?
Tantachasiñ utanakar visitir saram, ukat juma pachpaw kunjamsa tantachäwinakajj apasi uk uñjäta.
Jan kun mayisakiw Bibliat yatichapjjerisma
¿Kunatsa Bibliat yatjjatañama?
Bibliajj walja jaqenakan jisktʼanakaparuw qhanañchawayi, ¿jumajj ukanak yatiñ munarakismati?
¿Kunsa Bibliax chiqpachapuni yatichi?


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Teofiloruw qellqasi (1-4)
-
Bautisir Juanan nasïwipatwa Gabriel angelajj janïräkipan yatiyi (5-25)
-
Jesusan nasïwipatwa Gabriel angelajj janïräkipan yatiyi (26-38)
-
Mariajj Elisabetaruw visiti (39-45)
-
Mariajj Jehová Diosaruw jachʼañchi (46-56)
-
Juanaw nasi, suti uchapjje (57-66)
-
Zacariasan profecía arunakapa (67-80)
1 Kunanakatï paskäna, jiwas taypins wali uñtʼatäki ukanakjja, waljaniw mayar apthapiñ qalltawayapjje,
2 kunjamtï qalltatpach uñjirinakasa Diosan arunakapat yatiyirinakas sapkistu ukhama.
3 Naya pachparakiw taqe ukanak qalltatpach sum yatjjatta, jachʼa jilïr Teófilo. Ukatwa jumatakejj ukanakat qellqañ amtarakta, kunjamtï taqe kunas qalltatpach paskäna ukhamarjama,
4 ukhamat kunanaktï yatichapktam ukanakat cheqaparjam sum yatiñamataki.
5 Judea apnaqeri Herodes reyin urunakapanjja, mä jaqew utjäna, Zacarías sutini. Jupasti sacerdotënwa, Abiasan grupopankarakïnwa. Aaronan familiapat jutir mä warmimpi casaratänwa, jupajj Elisabet satänwa.
6 Jupanakasti panpachaniw Dios nayraqatan cheqapar sarnaqerit uñjatäpjjäna, jan juchañchkayaw taqe mandamiento arunakarjamasa, Jehová Diosan mayit leyinakaparjamas sarnaqapjjäna.
7 Jupanakajj janiw wawanïpkänti, Elisabetan jan wawachasir warmïtap layku. Panpachanirakiw chuymanëjjapjjäna.
8 Zacariasajj sacerdotjamaw grupopan lurañanakap Dios nayraqatan phoqaskäna,
9 kunjamtï sacerdotenakajj lurapjjerïkäna ukhamarjam phoqañaw jupar waktʼäna. Ukatwa Jehová Diosan templopar mantasajj incienso loqtäna.
10 Incienso loqtañ horasajja, taqe jaqenakaw anqäjjan oración lurasipkäna.
11 Ukatjja Jehová Diosan angelapaw jupar uñstäna, incienso altaran kupëjjapar saytʼata.
12 Jupar uñjasasti Zacariasajj wal sustjasïna, walpun ajjsarayasirakïna.
13 Angelajj akham sasaw jupar säna: “Zacarías, jan ajjsaramti. Taqe chuyma ruwtʼasitamarojj Diosajj istʼiwa. Elisabet warmimajj mä wawa jumatakejj ususini, Juan sasaw jupar sutiyäta.
14 Jumajj wal kusisïta, chuymamans wal kʼuchisirakïta, waljanirakiw uka wawan nasitapat kusisipjjani.
15 Jupasti Jehová Diosatakejj wali jachʼäniwa, janiw vinsa ni kuna machjayir umanaksa umtʼañapäkiti. Jupajj janïr naskani ukhatpachaw espíritu santompi phoqtʼatäni.
16 Israelan wawanakapatjja, waljaniruw Jehová Diosapar kuttayanini.
17 Juparakiw Dios nayraqatanjja Eliasan chuymapat chuymani chʼamapat chʼamanejj sarani. Awkinakan chuymapsa wawanakan chuymaparuw tukuyani. Jan istʼasir jaqenakarusti, cheqapar sarnaqerinakan yatiñaparuw kuttayarakini. Ukhamatwa Jehová Diosatakejj mä wakichtʼat marka wakichani” sasa.
18 Zacariasajj akham sasaw uka angelar sarakïna: “¿Kunjamatsa ukajj cheqätap yatirista? Nayajj chuymanëjjtwa, warmijas walja maranëjjarakiwa” sasa.
19 Uk satasti angelajj jupar sarakïnwa: “Nayajj Gabriel satätwa. Uruy arumaw Dios nayraqatankaskta, juparakiw jumampi parlirejj khitanitu, uka suma yatiyäwinak jumar yatiyañataki.
20 Ukampis arunakajar jan creyitam laykojja, janiw arunëjjätati, amutuw uñjasïta, kunürutï ukanakajj phoqaskani ukhakama. Ukanakajj tiempoparuw phoqasini” sasa.
21 Ukañkamasti jaqenakajj Zacariasar anqan suyasipkakïnwa. Templon jaya tiempo chhaqasitap laykojja, kunarak paspacha sasaw sapjjäna.
22 Jupajj mistunïna ukhajja, janiw jupanakamp parlirjamäkänti, qʼala amuttʼatänwa, amparampikiw jupanakar parläna. Uk uñjasasti wali musparkañ mä jachʼa milagro templon uñjpacha sasaw jaqenakajj amuyapjjäna.
23 Templon serviñ urunakapajj tukusjjäna ukhajja, utaparuw jupajj sarjjäna.
24 Mä qhawqha urunak qhepatsti, Elisabet warmipajj usurëjjänwa, phesqa phajjsinakaw utat jan mistkänti. Jupajj akham sarakïnwa:
25 “Ukhamwa Jehová Diosajj aka urunakan nayar uñjasitu, jaqenak taypin jan jukʼampi jiskʼachat uñjasiñajatakiw uñtanitu” sasa.
26 Elisabetajj sojjta phajjsinak usurëjjäna ukhajja, Diosan khitataw Gabriel sutini angelajj Galileankir Nazaret markar sararakïna,
27 María sutini mä virgen tawaqon ukaru. Jupasti José sat mä chachampi casarasiñataki parlatänwa, uka Joseajj Davidan familiapat jutirïnwa.
28 Angelasti Marian ukar purisajj akham sasaw jupar säna: “Kamisaraki, suma warmit uñjat María, Jehová Diosajj jumampïskiwa” sasa.
29 Angelan arunakap istʼasajja walpun Mariajj sustjasïna. Kunatsa ukham aruntpachäna uka toqetwa wal amuytʼañ munäna.
30 Ukatwa angelajj jupar akham säna: “María, jan ajjsaramti, jumajj Diosan suma warmit uñjatätawa.
31 Jumajj usuriptätawa, mä yoqall wawa ususïta, Jesús sasaw sutiyäta.
32 Jupasti wali jachʼäniwa, Jachʼa Diosan Wawapa satarakïniwa. Jehová Diosaw juparojj David awkipan tronop churani.
33 Jacobun utapjjaruw jupajj wiñayataki mä Reyjam apnaqani, janirakiw Reinopajj tukuskaniti” sasa.
34 Mariajj angelar sarakïnwa: “Janejjay nayajj chachanïkstejja, ¿kunjamaraki ukajj phoqasispasti?” sasa.
35 Uk satasti angelajj jupar sarakïnwa: “Espíritu santow jumjjar jutani, Jachʼa Diosan chʼamapaw jumjjar mä chʼiwir uñtat imjjatätam. Ukatwa naskani uka wawajj santo ukhamarak Diosan Yoqapa satäni.
36 Pachpa Elisabet familiaramas usur jaqëjjarakiwa. Jupajj chuymanëjjchisa jan wawachasir warmit uñtʼatäkchisa, sojjta phajjsinak usurëjjewa.
37 Kuntï Diosajj arski ukajj kunjamatsa phoqasipuniniwa” sasa.
38 Ukjjarusti Mariajj sarakïnwa: “¡Nayajj Jehová Diosan esclavapätwa! Kuntï jumajj siskta ukajj nayan phoqaspan” sasa. Ukatsti uka angelajj jupan ukat sarjjänwa.
39 Uka urunakansti Mariajj wakichtʼasisaw Judankir mä markar jankʼak saräna, uka markajj qollunak taypinkänwa.
40 Zacariasan utapar mantasaw Elisabetar aruntäna.
41 Elisabetajj Marian aruntap istʼkäna ukhajja, purakapankir wawajj walpun onjjtäna, Elisabetajj espíritu santompi phoqtʼatänwa.
42 Ukatjja wali jachʼatwa akham sasin artʼasïna: “¡Jumajj warminak taypit bendisitätawa, purakamankki uka wawas bendisitarakiwa!
43 ¿Khitirakït nayasti, Tatitujan mamapajj nayan ukar tumptʼir jutañapatakisti?
44 Kunapachatï jumajj aruntkista ukhajja, wali kusisitapuniw purakajankir wawajj onjjti.
45 Ukanak creyki uka warmejj kusisirakpan. Kunanaktï Jehová Diosajj jupatak arski ukanakajj phoqasiniwa” sasa.
46 Mariajj sarakïnwa: “Nayajj Jehová Diosaruw jachʼañchta.
47 Nayar salviri Diosaj laykojj walpun chuymajan kusista.
48 Nayajj jan yäqat esclava warmïkayäta ukhaw jupajj uñtanitu. Jichhat uksarusti taqe jaqenakaw Diosan bendisit warmi sasin sapjjetani.
49 Wali chʼaman Diosaw nayampejj wali musparkañanak luri, jupan sutipajj santowa.
50 Khitinakatejj jupar ajjsarapki ukanakarojja, wiñayan wiñayapatakiw khuyaptʼayi.
51 Jupajj wali chʼamani amparapampiw taqe kuns luri, chuymanakapan jachʼa jachʼa tukupki ukanakarus ananukurakiwa.
52 Jupajj trononakatsa munañan jaqenakarojj apaqewa, jan yäqat jaqenakarus jachʼaruw apti.
53 Jupajj manqʼat awtjatanakarus kunatejj sumäki ukanakampiw sistʼayi, qamirinakarusti chʼusa amparak khitanukuraki.
54 Jupajj khuyapayasiñapat wiñaypach amtañatakiw Israel serviripar yanaptʼir juti,
55 kunjamtï jupajj Abrahán nayra awkisarus wawanakaparus siskäna ukhama” sasa.
56 Mariasti niya kimsa phajjsinakaw Elisabetamp chikajj qheparäna, ukatjja utaparuw kuttʼjjäna.
57 Ukatsti Elisabetan ususiñapatakiw tiempojj purinjjäna, mä yoqall wawa jupajj ususïna.
58 Cheqansa Jehová Diosaw jupat wal khuyaptʼayasïna. Uk istʼasasti utap jakʼan jakirinakasa familiaranakapasa jupamp chikaw wal kusisipjjäna.
59 Kimsaqallqo urunakatjja, uka wawar circuncidañatakiw jupanakajj jutapjjäna. Tatapjam Zacarías sutimpiw uka wawar uchañ munapjjäna.
60 Ukampis mamapajj akham sasaw säna: “¡Janiwa! Jupajj Juan satäniwa” sasa.
61 Jupanakajj sapjjarakïnwa: “Janirakis khitis familiaranakamat ukham sutinejj utjkitejjä” sasa.
62 Ukhamasti wawamajj kuna sutinïnisa sasaw awkipar señanakampi jisktʼapjjäna.
63 Zacariasajj mä jiskʼa tabla mayisaw ukar akham sasin qellqantäna: “Jupajj Juan satawa” sasa. Uk uñjasasti taqeniw musparapjjäna.
64 Ukaratpachaw Zacariasajj mayamp parlañ qalltjjäna, Diosaruw jachʼañcharakïna.
65 Ukatjja uka jakʼan jakir taqe jaqenakajj wal ajjsarapjjäna, Judean utjki uka qollunak taypinkir markanakansa walpun taqe ukanakat parlapjjäna.
66 Ukanak istʼasasti taqeniw chuymar katoqasipjjäna, sapjjarakïnwa: “¿Khitipunirakïni aka wawasti?” sasa. Cheqansa Jehová Diosan amparapaw uka wawampïskäna.
67 Zacarías awkipasti espíritu santompi phoqtʼatäsajj akham sasaw profecianak arsüna:
68 “Israel markan Jehová Diosapajj jachʼañchatäpan. Jupasti markaparuw uñtani, ukhamat jupanakar salvañataki.
69 Jiwasatakejj jupar servir Davidan utapanwa wali chʼaman mä salviri saytʼayarapistu,
70 kunjamtï jupajj nayra santo profetanakapampi parlaykäna ukhama.
71 Jupasti enemigonakamata ukhamaraki taqe uñisirinakaman amparapat salvapjjäma sasaw säna.
72 Jupaw kunanaktï nayra awkinakasar siskäna ukanak phoqani, juparakiw jupanakat wal khuyaptʼayasini, santo pactopsa amtarakiniwa.
73 Uksti juramentompiw jupajj Abrahán nayra awkisarojj arsüna,
74 ukhamatwa enemigonakan amparapat salvasajj mä suma luräwi churistu, ukhamat jupar jan ajjsartʼasa serviñasataki,
75 sapürus jupat jan jitheqtasa, nayraqatapan cheqapar sarnaqasaraki.
76 Jiskʼa yoqall wawa, jumarojj Jachʼa Diosan profetapa sasaw sapjjätam. Jumaw Jehová Diosan nayraqatap saräta, thakinakap wakichañataki,
77 salvasiñjjat markapar yatiyañataki. Diosasti juchanakap perdonasaw jupanakar salvani,
78 wali sinttʼasirïtap layku. Uka sinttʼasiñapajja willjtar uñtataw alajjpachat jiwasjjar qhantanini,
79 ukhamat khitinakatejj chʼamakana jiwañan chʼiwipan qontʼatäsipki ukanakar qhana churañataki, ukhamarak kayunakasjja sumankañ thaknam irpañataki” sasa.
80 Uka yoqall wawajj jiltjjänwa, chʼamanirakiw tukuskäna. Kunürutejj Israel markar uñstkäna ukapachkamajja jupajj wasarankaskänwa.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
Lucas 1
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
43 sarnaqäwi: Josué tatar p’iqt’irit utt’ayasi
MOISESAXA israelitanakamp chika Canaanar mantañwa munäna. Ukatwa akham säna: ‘Jehová Dios tata, Jordán jawirxa makatt’ayakitaya, nayasti suma uraq uñjañ munta’ sasa. Ukampis Jehová Diosax akham sänwa: ‘¡Jan juk’amp uka tuqit parlistati!’ sasa. ¿Jehová Diosax kunatsa ukham sispachäna?
Amtañäni: Qullu qarqar Moisesax jawq’atatkän ukhaxa, Moisesampi Aaronampix janiw Jehová Diosar jach’añchapkänti. ‘Jehová Diosaw um apsu’ sasax janiw Israelitanakarux sapkänti. Ukatwa Jehová Diosax Moisesampiru Aaronampirux janiw Canaanarux mantapkätati sasax sänxa.
Aaronan jiwatapat mä qhawqha phaxsi saraqataruxa, Jehová Diosax Moisesar akham sänwa: ‘Eleazar sat sacerdote nayraqataru ukhamarak markpach nayraqataru Josuer irpma. Taqi jupanakarux Josué tataw jichhax p’iqt’xani sas yatiyam’ sasa. Moisesax Jehová Diosan aruparjamaw luräna, kunjamtï akan uñjaski ukhama.
Ukat Jehová Diosax Josué tatar akham sänwa: ‘Ch’amacht’asma, jan axsaramti. Jumaw israelitanakar puriyäta, kawkïr uraqtï churä siskta ukaru, nayarakiw jumampiskäxa’ sasa.
Uka qhipatxa, Jehová Diosax Moab uraqin Nebo sat qullupar makatam sänwa Moisesaruxa. Uka patatpachwa Moisesax Jordán jawir khurkat Canaán suma uraqi uñjäna. Jehová Diosax akham sänwa: ‘Abrahaman Isaacan Jacobun wawanakapar churä sas arskayäta uka uraqix akawa. Nayaw kikpa nayranakamampi uñjañam munta, ukampis janiw ukarux mantkätati’ sasa.
120 maraniw Nebo qullu patan Moisesax jiwxäna. Ch’amanïskänwa, nayrapas sum uñjaskäna. Taqiniw chuym ch’allxtayasipxäna, ukat wal Moisesatjam jachapxäna. Ukampis Josué machaq p’iqt’iriw utjxäna, ukaw chuyma qhanartayäna.
Números 27:12-23; Deuteronomio 3:23-29; 31:1-8, 14-23; 32:45-52; 34:1-12.
Jiskt’äwinaka
- ¿Khiti pä jaqis Moisesamp chik sayasipki?
- ¿Kamsisa Jehová Diosax Josué tataruxa?
- ¿Kunatsa Moisesax Nebo qullur makatäna, ukat kamsäns Diosaxa?
- ¿Qhawqha maranisa Moisesaxa jiwxäna?
- ¿Kunatsa llakisipxäna, ukat kunas chuym qhanartayäna?
Yaqha jiskt’äwinakampi
- Liyt’añamawa Números 27:12-23.
¿Jehová Diosaxa kun luräta sataynasa Josué tataruxa, ukat kunjamsa Jehová Diosaxa markaparu munatapxa jichhürunakaxa uñacht’ayi? (Núm. 27:15-19; Hech. 20:28; Heb. 13:7.)
- Liyt’añamawa Deuteronomio 3:23-29.
¿Kunatsa Jehová Diosax Moisesarus Aaronarus Canaanar jan mantaykänxa, ukat kunsa yatiqassna? (Deu. 3:25-27; Núm. 20:12, 13.)
- Liyt’añamawa Deuteronomio 31:1-8, 14-23.
¿Kunjam arunakampisa Moisesaxa alt’at chuymampi Jehová Diosan chiqañchäwip katuqasïnxa? (Deu. 31:6-8, 23.)
- Liyt’añamawa Deuteronomio 32:45-52.
¿Diosan Arupax kunjamsa jakäwisar yanapt’añapa? (Deu. 32:47; Lev. 18:5; Heb. 4:12.)
- Liyt’añamawa Deuteronomio 34:1-12.
Moisesax janiw Jehová Diosaru uñjkänti, ¿ukampis kunjam apasitayna Jehová Diosampi sisa Deuteronomio 34:10 jisk’a t’aqaxa? (Éxo. 33:11, 20; Núm. 12:8.)


text:
JUK’AMPI YATXATAÑATAKI
¿Fiestanaka amtañasäspati?
JANIW Bibliaxa yupaychäwinakan fiestanakapxa uñstaykiti, janirakiw yaqha ukham fiestanakaxa akapachan amtaski ukanaksa uñstaykarakiti. Ukhamasti, ¿kunjamatsa uka fiestanakaxa utji? Biblioteca jan ukax libronak mayt’ir utanaka markaman utjchixa, ukanwa uñxatäta kawkitsa markaman fiestanakapaxa uñstani ukanakxa. Mä qhawqhanak uñjañäni.
Semana Santa. Jesusan jiwäwipwa ukat jaktäwipwa ukapachax amtasi sapxiwa, ukampisa Diosar jan yupaychir luräwinakwa lurapxi, sañäni, santonak kallnaqapxi. Las Grandes Religiones Ilustradas sat qillqataxa, uka tuqitxa akham qhanañchi, janir Cristox Uraqir jutkäna ukhawa, Babilonia markankirinakaxa “uñnaqanakaru wali askichsupxäna […]. Wali jila valoran isinakampiwa isthapiyapxäna, kunkarusa collaranakampiw warkuntapxäna, pulseranakampi anillonakampiwa amparanakaparuxa uchapxäna; suma luratäwjanakaruwa utt’ayapxäna ukat kallnaqapxäna” siwa.
Machaq Mara. Machaq Marxa sapa markanwa mayj mayja amtapxi. Kunjamatsa uñstäna uka tuqitxa akham siwa mä qillqataxa: “Julio César Roma markan jach’a apnaqiriwa enero phaxsit mä uru saraqataruxa Machaq Mara uñstayatayna khä 46 nayrïr pacha marana. Roma markachirinakasti punkunakana ukat qalltanakana Jano diosaparuwa uka urux uruyapxiritayna. Enero phaxsixa [Januarius satarakiw latín arunxa] Jano sutwa katuqäna, ukasti pä ajanunïnwa: mä tuqixa nayraqataruw uñch’ukïna, maysa tuqisti qhipa tuqirakwa uñch’ukirakïna” (The World Book Encyclopedia). Ukhamasti, Machaq Mara uruyañasti Diosar jan yupaychir jaqinakan costumbrenakaparjama uñstayatawa.
Yaqha fiestanaka. Janiwa taqpach fiestanakat parlksnati. Ukampisa, mä jaqir jach’añchasa jan ukax kuna institucionaru jach’añchasa fiestachañaxa Jehová Diosatakixa janipuniw walïkiti (Jeremías 17:5-7; Hechos 10:25, 26). Ukhamarusa, yupaychäwin mä fiestapaxa walispawa jan ukax janiw walïkaspati sañatakixa wakisiwa kunjam uñstayatasa uk yatiña (Isaías 52:11; Apocalipsis 18:4). Kuntix 16 jaljan uñjaniwaytanxa, Biblian uka yatichäwinakapawa yanapt’ätamxa kamsis Diosaxa fiestanakaru sarañatxa.


text:
¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Aruntanaka (1, 2)
-
Timoteon Diosar confiyatapatwa Pablojj Diosar yuspäri (3-5)
-
Diosat katoqkta ukjja ninäkaspas ukham jukʼamp aqtayam (6-11)
-
Cheqa yatichäwinakjja arkaskakim (12-14)
-
Pablon enemigonakapampi amigonakapampi (15-18)
1 Naya Pablojja, Diosan munañapatwa Cristo Jesusan apostolopätjja, Diosajj Cristo Jesús taypiw jakäwi churañ arsüna, ukanak yatiyañatak uttʼayatätwa.
2 Nayasti juma Timoteo munat wawajaruw qellqansma:
Dios Awkina ukhamaraki Cristo Jesús Tatitusan jachʼa munasiñapasa, khuyapayasiñapasa, sumankañapasa jumampïpan.
3 Diosarojj walpun nayajj yuspärta, kunjamtï nayra awkinakajajj servipkänjja ukhamarakiw nayajj qʼoma concienciampi Diosar serviskta. Nayajj uruy aruma oracionan ruwtʼaskta ukhajja, jumat amtasipunsmawa.
4 Jachaqtʼasitanakamat amtaskta ukhajja, nayajj wal jumar uñjañ munsma, ukhamat kusisiñajataki.
5 Kunjamsa jumajj Diosar confiyasajj cheqa chuymampi sarnaqerïta uk nayajj amtapuntwa, nayraqatajj Loida awichamampi Eunice mamamampiw ukham chuymanïpjjänjja, jichhas jumajj ukham chuymanïskakpachätawa, uka toqet janiw pächaskti.
6 Ukatwa nayajj jumar amtayansma, kuntï Diosat katoqkta ukjja ninäkaspas ukham jukʼamp aqtayañamataki, ukjja kunapachatï nayajj amparamp loqjjatksma ukhaw katoqtajja.
7 Diosajj churkistu uka espíritu santojja, janiw ajjsarir jaqer tukuykistuti, jan ukasti chʼamani, munasiñani, suma amuytʼasiri jaqëñasatakiw yanaptʼistu.
8 Ukhamajj jan jumajj Tatitusat yatiyañjja phenqʼasimti, janirak nayatsa phenqʼasimti, nayajj Tatit laykuw carcelan llawintatäskta. Antisas jumajj suma yatiyäwinak laykojja, Diosan chʼamapar confiyasajj tʼaqesiskakim.
9 Jupaw jiwasarojj salvistu, juparakiw santo jaqëñasatakejj jawsistu, ukampis janiw luratanakas laykojj jawskistuti, jan ukasti amtanakap layku ukhamarak wali khuyapayasiñap laykuw jawsistu. Jupajj nayra tiempotpachwa Cristo Jesús taypejj jachʼa khuyapayasiñampi uñjistänjja.
10 Jichhajj jiwasar Salviri Cristo Jesusan uñstanitapatwa Diosan wali khuyapayasirïtapajj wali qhan amuyasjje. Cristow jiwañ chhaqtayjje, juparakiw suma yatiyäwinak taypejj kunjamatsa jan tukuskir jakañ katoqsna uk qhanañchistu.
11 Nayajj mä yatiyirjama, mä apostoljama, mä yatichirjam uttʼayatätwa, ukhamat uka suma yatiyäwinak yatiyañajataki.
12 Ukatwa nayajj tʼaqesiskta, ukampis janiw phenqʼaskti. Khitirutejj nayajj creykta uka Diosarojj uñtʼtwa, kuntï nayajj jupar katuykta ukjja juicio urkamaw imaskani, janiw ukat pächaskti.
13 Kuna cheqa yatichäwinaktï nayat katoqkta uka yatichäwinakjja arkaskakim. Cristo Jesusamp mayakïtam laykojja, uka cheqa yatichäwinakarojj Diosar confiyasa munasiñamp sarnaqasa arkaskakim.
14 Kunatï jumar katuyatäki ukjja, espíritu santon yanaptʼapampi sum cuidam, uka espíritu santojj taqe jiwasampïskiwa.
15 Asia provinciankir taqe jaqenakajj kunjamsa nayat jitheqtapjjäna ukjja sum jumajj yatisktajja. Figelo, Hermógenes uka jilatanakamppachaw nayat jitheqtapjjäna.
16 Tatitusti Onesíforo jilatan utapat khuyaptʼayaspan. Jupajj walja kutiw nayarojj chʼamañchtʼitäna, janirakiw cadenanakampi chinuntatätaj laykojj phenqʼaskänti.
17 Antisas jupajj Roma markankaskäna ukhajja, katuñkamaw nayarojj wal thaqetäna.
18 Juicio urunjja Jehová Tatitojj Onesíforo jilatat khuyaptʼayaspan. Kunjamsa jupajj Éfeso markan servïna uksa jumajj sum yatiraktajja.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
2 Timoteo 1
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
YATIYAÑATAKI Septiembre 2015 | ¿Khitinakas Jehová Diosan Testigonakapajja?
Uk yatiñatakejja, jupanakar jisktʼam
NAYRÏR PAGINAN PʼEQEÑCHÄWIPA
¿Khitinakas Jehová Diosan Testigonakapajja?
¿Kunsa jumajj Jehová Diosan Testigonakapat amuyarakta?
NAYRÏR PAGINAN PʼEQEÑCHÄWIPA
¿Kunjam jaqenakäpjjes Jehová Diosan Testigonakapajja?
Testigonakajj qawqha markanakansa jikjjatasipjje uk yatiñajj muspharayiristamwa.
NAYRÏR PAGINAN PʼEQEÑCHÄWIPA
¿Kunarus Jehová Diosan Testigonakapajj creyipjje?
Jehová Diosan Testigonakapajj Biblian yatichäwinakapar taqe chuymaw confiyapjjta, ukaw Diosar taqe chuyma iyawsañatak yanaptʼapjjetu.
NAYRÏR PAGINAN PʼEQEÑCHÄWIPA
¿Kunjamsa qollqe toqet yanaptʼasipjje?
¿Kawkhatsa qollqejj apsusi? ¿Kunas uka qollqempejj lurasi?
NAYRÏR PAGINAN PʼEQEÑCHÄWIPA
¿Kunatsa Diosan arunakap yatiyapjje?
¿Kunatsa yatiyir sarapjjta?
SARNAQÄWI
Jukʼamp sumanak jikjjatta
Mina Hung Godenzi sat tawaqojj aleq mä tawaqot wali aytat jaqeruw tuküna. Ukampis ukham jaqëñajj janiw kusisiykänti.
William Bedell sat chachan Bibliapa, Biblia sum amuytʼañatakiw yanaptʼäna
Niya 300 maranakaw irlandés arur yaqha Bibliajj jan jaqokipaskänti.
¿Diosajj jiwasat llakispachati?
Jumajj inas akham jisktʼasirista, ¿kunatsa Diosajj tʼaqhesiñanak utjayi?
Biblia toqet jisktʼanaka
¿Kunjamsa profecianakajj yanaptʼistu?


text:
3 yatichäwi
¿Biblian suma yatiyäwinakapajj Diosatpunt jutpacha?
1. ¿Khitin arunakapas Biblian qellqatajja?
Mä suma yatiyäwiw Biblian utji, wiñayatakiw Aka Oraqen jakasiñäni sasaw qhanañchi (Salmo 37:29). Bibliajja, 66 libronakaniwa ukat 40 chachanakarakiw qellqapjjäna, jupanakarojj Diosaw ajllitayna. Moisesaw nayrïr phesqa libronak qellqawayi, ukat jichhakamajj niya 3.500 maranakaw pasawayjje. Ukat qhep qhep librojja, apóstol Juanaw qellqawayi, ukhat jichhakamajj 1.900 maranakaw pasawayjjaraki. Ukat Biblian qhanañchaski uka amuyunakajja Diosan amuytʼayatawa. Jupaw Biblia qellqerinakarojj qollan ajay toqnam yatiyäna (2 Samuel 23:2). Ukhamajj Diosan amuyunakapwa qellqapjjäna janiw jupanakan amuyupakikänti. Ukhamajja, Bibliajj Diosan apayanitawa. 2 Timoteo 3:16 ukat 2 Pedro 1:20, 21 liytʼäta.
2. Bibliajj taqe kuns cheq parli sasajj ¿kunatsa sissna?
Bibliajj Diosan apayanitawa, uka toqet janipuniw pächasksnati, ukat kunatï jutïrin paskani ukanakjja, jaqenakat sipansa Bibliakiw sum qhanañchistojja (Josué 23:14). Taqe chʼaman Diosakiw ukham luraspajja. Isaías 42:9 ukat 46:10 liytʼäta.
Mä librotï Diosan apayanitächejja, wali wakiskirïñapawa. Bibliajj walja arunakar jaqokipatäsinjja, millón millonaw lakirasiwayi. Nayra librökchisa, ciencia toqet parlki ukhajja, cheqapwa qhanañchi. Ukat 40 qellqerinakapajja, janiw may may parlapkiti. * Maysa toqetjja, sapa janapanwa kunja munasirisa Jehová Diosajja uk uñachtʼayi, ukat jichhürunakanjja ukhamarakiw jaqenakan jakäwinakapan yanaptʼaski. Ukatwa walja jaqenakajj Bibliajj Diosan arupapuniw sasin sapjje. 1 Tesalonicenses 2:13 liytʼäta.
3. ¿Kuna toqetsa Bibliajj parli?
Bibliajj suma aski yatiyäwinakaniwa. Diosajj kunja suma amtanis jaqenakataki uka toqet parli. Kunjamsa jaqejj mä paraison sum jakasiñ aptʼasiwayi ukat kunjamsa Diosajj wasitat mä suma paraisor aka Oraq tukuyjjarakini ukanaks qhanañcharakiwa. Apocalipsis 21:4, 5 liytʼäta.
Diosan arupanjja, leyinaka, kamachinaka ukat ewjjtʼanakaw utjaraki. Ukat kunjamsa Jehová Diosajj jaqenakar uñjatayna uka toqetsa parlarakiwa, ukanakaw Diosajj kunja munasirisa uk amuytʼañ yanaptʼistu. Ukhamajj Bibliaw Jupar uñttʼañataki yanaptʼistu. Ukhamarak kunjamatsa Diosan amigopasna uks yaticharakistuwa. Salmo 19:7, 11; Santiago 2:23 ukat 4:8 liytʼäta.
4. ¿Biblia sum amuytʼañatakejj kunas yanaptʼistaspa?
Bibliat sum amuytʼapjjañapatakejja, Jesusajj mä jiskʼa tʼaqat aytkasinjja uka toqet qhanañchirïna. Aka folletojja, niya ukham wakichatarakiwa ukhamat Biblian yatichäwinakap sum amuytʼañatak yanaptʼistani. Lucas 24:27, 45 liytʼäta.
Diosan apayanit suma yatiyäwinakat yatjjattʼañajj jumatakejj wali askïniwa. Ukampis yaqhep jaqenakajj janis wakiskirïkaspa ukham amuyapjje, ukat yamas yaqhanakajj colerasipjjew uka toqet parlatajja. Ukampis jan aynachtʼamti. Bibliarjamajja, khitinakatï Diosat yateqapki ukanakakiw wiñayatak jakasipjjani. Juan 17:3 liytʼäta.
^ tʼaqa 7 Uk jukʼamp yatjjatañatakejja, La Biblia... ¿la Palabra de Dios, o palabra del hombre?, sat libro uñjjattʼäta.
Jukʼamp yatiñataki
DIOSAN APAYANIT SUMA YATIYÄWINAKA
Bibliajj confiykañ librowa, ¿kunatsa ukham sissna?
Bibliatï Diosan qellqayatächejja, janiw aleq libronakjamañapäkiti.
¿Kunsa Bibliax chiqpachapuni yatichi?
Bibliax Diosan apayanitawa
¿Kunsa Bibliax chiqpachapuni yatichi?


text:
¿Diosax akhamäñapti munpachäna?
PERIÓDICO liyisasa, televisión uñch’ukisasa jan ukax radio isch’ukisasa, ¿kuna yatiyäwinakakis utjaski? ¡Ñanqha luräwinakakiw utjaski ukhamaraki ch’axwäwinakasa jaqi jiwthapiyirinakasa anchapuniwa! Llakinakamat jichhax amuyt’arakma. Mä familiaramasa jan ukax munat masimasa usutächi jan ukax chhaqtawayxchi, inas ukanakat wal llakisisksta. Inas Job chachjama jikxatasta, uka suma jaqisti akham sänwa: “Q’alpunwa llakimp” aynacht’ta sasa (Job 10:15).
Inas akham jiskt’asta:
- ¿Nätakis jan ukax taqi jaqinakatakisa Diosax akhamäñapti munpachäna?
- ¿Jan walt’äwinakat mistsuñataki kawkinsa yanapt’a jikxatirista?
- ¿Sumankañax Uraqin utjaspati?
Ukanakxa Bibliaw sum qhanañchi.
URAQINXA AKANAKWA DIOSAX SUMAPTAYANI SASAW BIBLIAX YATICHI.
“Diosax taqi jachanakapwa nayranakapatxa picharani, janirakiw jiwañas, jachañas utjkxaniti, warariñasa ni usuyasiñasa” (Apocalipsis 21:4).
“Suchunakasti taruja qallunakjamaw sink’usipxani” (Isaías 35:6).
“Juykhunakax
“Taqi jiwatanakasti […] jaktapxaniwa” (Juan 5:28, 29).
“Janiw khitis sis[xani]ti: ‘Usutätwa’ sasaxa” (Isaías 33:24).
Jutïrinakan “trigox [jan ukax manq’añax] yapunakan jilarkir utjpan” siwa (Salmo 72:16).
BIBLIAN YATICHÄWINAKAPA SUM YATIQÄTA
Samkakïpachaw sas janiw mäki amuyätati. Diosax ukhamäniw siwa, ukat Bibliax qhanañcharakiwa kunjamsa ukanakxa phuqani.
Janiw ukakïkiti. Bibliax yaticharakistuwa kunjamsa jichhasa k’uchiki sum jakassna. Jan walt’äwinakamatsa llakinakamatsa amuykipt’arakma. Inas qullqitächi, familia tuqitächisa jan ukax mä familiaramas usuntchi jan ukax jiwchi. Ukhamaxa, Bibliax uka jan walt’äwinakaru saykatañwa yanapistu, chuymacharakistuwa aka jiskt’anakaru sum qhanañchasa:
- ¿Kunatsa t’aqhistanxa?
- ¿Kunjamsa llakinakaru saykatsna?
- ¿Kunsa kamachsna familiasampi k’uchiki sum jakasiñasatakixa?
- Jiwatatxa, ¿jakañax utjaskakpachati?
- ¿Jiwat familiaranakasampix wasitat uñjasiñäniti?
- ¿Kunatsa Diosax arsutanakapxa phuqapuniniw sasax sisna?
Aka qillqatanak liyisinxa, uñacht’aytawa Biblian yatichäwinakapa yatxatañ munatama. Aka librowa yatxatañ yanapt’ätamxa. Sapa janan tukuyaparuxa sapa t’aqatakiw jiskt’anakax utji. Millón millón jaqinakawa Jehová Diosan Qhanañchirinakapan akhama jiskt’anakampi jaysanakapampi Biblia uñakipañaruxa khusapuniw sapxixa, jumatakix ukhamarakïspa ukwa munapxta. Kunsa chiqpachapuni Bibliax yatichi uka suma yatiqäwimanxa Diosaw yanapt’ätamxa.
BIBLIA UÑT’AÑÄNI
Bibliaxa 66 libronakani cartanakaniwa, jank’aki jikxatañatakixa jaljanakampiru (capítulos) jisk’a t’aqanakampiru (versículos) jalanuqt’atawa. Kunapachatï aka libron Bibliat thaqtañataki utjkani ukhaxa, sutxaru uñstiri nayrir jakhuxa, sañ muniwa libron jaljapa jan ukax cartan jaljapa, ukxarüki uka jakhuxa sañ munarakiwa jisk’a t’aqapa. Amuyañataki, “2 Timoteo 3:16” sañ muniwa: Timoteor payïr qillqat carta, 3 jalja, 16 jisk’a t’aqa.
Aka libronkiri Bibliat apst’atanak thaqhätaxa, jank’akiw Biblia sum uñt’äta. ¿Janit sapüru Biblia liyiñaru uchaskasma? Sapürutï kimsa jan ukax phisqa jaljanaka liyïtaxa, mä maranwa Biblia liyiñxa tukuyäta.